O Nama – GPT Servis\nGPT Servis Miroslav Komad PR uspešno posluje više od 30 godina. Od 1987-e godine bavi se vulkanizerskim radovima, balansiranjem točkova motornih vozila, protektiranjem gumenih proizvoda i pranjem motornih i teretnih vozila.\nUbrzo delatnost je proširena na pranje svih vrsta auto cisterni i rezervoara uz izdavanje sertifikata, kao i sakupljanje i transport ne opasnog i opasnog otpada koju nam omogućuje da sprovodimo integralna dozvola koju posedujemo. Takođe ove vrste usluga možemo odraditi i izlaskom na teren, adekvatnom opremom i dozvolama koje mi kao kompanija posedujemo, a u skladu su sa zakonskim propisima Republike Srbije.\nPreduzeće poseduje kamion marke MAN STEYR sa potrebnim ADR dokumentima i opremom. Da bi sve bilo po zakonu, preduzeće poseduje integralnu dozvolu za sakupljanje i transport opasnog i ne opasnog otpada.\nSa uverenjem da informacije koje smo Vam izneli su dovoljne da razmislite o potencijalnoj saradnji i korišćenju usluga naše firme, stojimo Vam na raspolaganju za sva pitanja i nedoumice.


Peskov: Rusija se nada da će biti nastavljeni kontakti sa SAD o strateškom ofanzivnom naoružanju\nRusija se nada da će biti nastavljeni kontakti sa SAD o strateškom ofanzivnom naoružanju, bez obzira što je Vašington odbio ruski predlog o produženju START 3, rekao je novinarima portparol Kremlja Dmitrij Peskov.\n„Nadamo se da će, u svakom slučaju, kontakti sa američkom stranom biti nastavljeni“, izjavio je portparol predsednika Vladimira Putina.\n„Kao što je predsednik govorio, produženje sporazuma bi nam omogućilo da dobijemo na vremenu, dobijemo 12 meseci za suštinske i ozbiljne pregovore, jer lišavajući naše dve države, kao i ceo svet, dokumenta koji je trenutno glavni kamen temeljac opšte svetske stabilnosti i strateške bezbednosti. To bi imalo veoma štetne posledice“, ukazao je Peskov.\n„Naravno, mi bismo više voleli da čujemo spremnost naših američkih partnera da produže ovaj dokument“, naglasio je on.\nSavetnik za nacionalnu bezbednost Bele kuće Robert O'Brajan saopštio je ranije da predlog predsednika Rusije Vladimira Putina o produžavanju Sporazuma o smanjenju i ograničenju strateškog ofanzivnog naoružanja (START 3) na godinu dana bez preduslova, ali bez zamrzavanja određenog broja nuklearnih bojevih glava, "nije opcija za rešavanje tog pitanja".\n„Atlantska flota će se suprotstaviti Vojno-pomorskoj floti Rusije“\nSjedinjene Američke Države će preimenovati Komandu američke flote u američku Atlantsku flotu, koju će preusmeriti na rešavanje zadataka povezanih sa suprotstavljanjem Vojno-pomorskoj floti Rusije u regionu, saopštio je sekretar...\nCekov: NATO se ponaša krajnje drsko i agresivno\nOptužbe generalnog sekretara NATO Jensa Stolteberga na račun Rusije o navodnom jačanju njene vojne moći na Krimu i u Crnom moru izazvale su reakcije ruskih političara koji smatraju da...\nAntonov: Rusija želi da sačuva Sporazum o strateškon naoružanju\nUprkos naporima Rusije, ne postoji uverenost da će uspeti da se poboljša situacija sa Sjedinjenim Američkim Državama u vezi sa kontrolom naoružanja, izjavio je ruski ambasador u Vašingtonu Anatolij...\nU Rusiji neće biti istopolnih brakova


OPŠTINI DERVENTA PRESTIŽNO PRIZNANJE - Derventski list\nPriznanje „Kapetan Miša Anastasijević“ koje je Derventa dobila kao najbolja lokalna samouprava u Republici Srpskoj, uručeno je večeras u Narodom pozorištu RS u Banjaluci, a statuetu je u ime opštine primio predsjednik Skupštine Marijan Kljajić.\nPrestižna priznanja najboljima u RS, u oblastima stvaralaštva, društvenog angažmana i poslovanja, dodjeljuju „Media Invent“ iz Novog Sada, te Univerziteti u Banjaluci i Novom Sadu, uz podršku Privredne komore Republike Srpske.\nOpština Derventa, na čelu sa načelnikom Miloradom Simićem, prepoznata je kao lokalna zajednica koja može da služi za primjer drugima u vođenju uprave i privlačenju stranih investicija.\nOvogodišnje priznanje za ličnost godine otišlo je u ruke predsjednice RS Željke Cvijanović, dok je direktor Zavoda „Orao“ AD Bijeljina dobitnik priznanja za životno djelo.\nPored priznanja za najbolju lokalnu upravu, u Derventu je otišlo i priznanje za najbolji porodični biznis, koje je dodijeljeno samostalnoj zanatskoj radni „Dado“, čiji je vlasnik Dražen Burkanović, dok je preduzeće “Tehpro CNC” nagrađeno za razvoj novih tehnologija.\nProjekat „Put ka vrhu“, u okviru kojeg se dodjeljuju priznanja „Kapetan Miša Anastasijević“ već 18 godina se realizuje u Srbiji, a od 2016. godine i u Republici Srpskoj, u okviru specijalnih veza Srbije i RS.\nSvečanoj dodjeli priznanja u Banjaluci prisustvovala je delegacija opštine Derventa, te nagrađeni privrednici.\nZemunović preuzeo dužnost\npredsjednika Skupštine opštine\nGIMNAZIJA – OPŠTI SMJER\nDerventski List 04.06.2019 04.06.2019\nStara crkva proslavila Spasovdan\nDerventski List 11.06.2021 11.06.2021


Akcija „Bankar“: SIPA uhapsila uposlenike "Sberbanke", „zaradili“ više od milion maraka\nSARAJEVO U toku kriminalistička obrada u agenciji\nPrilikom pretresa oduzeti su predmeti i poslovna dokumentacija koji mogu poslužiti kao dokazi u daljem toku krivičnog postupka\nAkciju izvela SIPA\nPripadnici Državne agencije za istrage i zaštitu (SIPA) u akciji kodnog naziva “Bankar” uhapsili su su tri osobe, koje se sumnjiče za udruživanje radi činjenja krivičnog djela, u vezi sa krivičnim djelima zloupotreba položaja i ovlaštenja i pranje novca'\nPrema nepotvrđenim informacijama, pali su voditelj odjela i njegovi pomoćnici. Iz ove banke tvrde pak da je riječ je o bivšim uposlenicima koje su prijavili Tužilaštvu KS. No nezvanično saznajemo da su im otkazi uručeni tek nakon što su otkriveni u nezakonitim radnjama.\nPrilikom pretresa oduzeti su predmeti i poslovna dokumentacija koji mogu poslužiti kao dokazi u daljem toku krivičnog postupka.\nUposlenici banke sumnjiče se da su u periodu od početka 2016. do početka 2019. godine, za lični račun vršili elektronsku kupoprodaju stranih valuta po kursnoj listi koja nije bila uobičajena za period od početka 2016. godine do marta mjeseca 2019. godine, odnosno prema onim vrijednostima deviznih kurseva.\nOsumnjičeni su prije prodaje, nezakonito i sistematski višestruko uvećavali, odnosno sistemski mijenjali paritet valuta prije trensfera na svoje račune otvorene u različitim poslovnim bankama u Bosni i Heregovini s ciljem prikrivanja, da bi tako stečen novac za koji su znali da je pribavljen učinjenjem krivičnih djela, ubacivali u platni sistem Bosne i Hercegovine koristeći ga na različite načine.\nNa taj način stekli su protivpravnu imovinsku korist od 1.094.626 KM, te nanijeli štetu jednoj poslovnoj banci u Bosni i Hercegovini u iznosu od 1.082.813 KM.\nUhapšeni se nalaze se u sjedištu SIPA-e u Istočnom Sarajevu i u toku je kriminalistička obrada nakon čega će u zakonskom roku biti predati u nadležnost postupajućem tužiocu.\nAkcija SIPA-e: Zaplijenjen kilogram i po spida, pala tri dilera\nPoznati novi detalji akcije "Tebra": Među uhapšenima bivši policajac, advokat...\nUhapšeni u akciji "Tebra" danas će biti predati Tužilaštvu BiH


PressReader - Alo!: 2018-05-18 - Spasovdan, tradicija naroda i grada\nSpasovdan, tradicija naroda i grada\nAlo! - 2018-05-18 - BG - Piše: IVANA MIŠIĆ ivana.misic@alo.rs\nBeogradska slava Spasovdan okupila je juče u 11 časova više hiljada Beograđana, ali i ljudi iz Srbije, pa čak i iz inostranstva ispred Vaznesenjske crkve, gde je održana liturgija, nakon koje je krenula tradicionalna šetnja prestonicom. Litiju su predvodili patrijarh srpski Irinej, gradski čelnici i predstavnici kraljevske porodice.\nMnogo sveta izašlo je na ulice da proprati povorku, koju su sačinjavali ljudi svih starosnih dobi. Školarci su nosili transparente sa poučnim porukama, od kojih je možda i najlepši citat Duška Radovića: „Ne morate biti bolji od drugih, budite samo najbolji što možete“. Mnogi su sa svojih terasa pratili šetnju, dok su radoznali prolaznici hvatali telefonima reku ljudi koji su s ponosom šetali ulicama naše prestonice. Među njima je bilo i dosta stranaca, a našu pažnju privukla je grupica Italijana, koji su, kako kažu, došli namenski zbog ovog događaja.\nEkipa „Alo!“razgovarala je sa učesnicima i otkrila da veliki broj njih već godinama na ovaj način proslavlja slavu Beograda.\nOvo je zaista lepa slika našeg grada, njegove bogate istorije i pravoslavlja. Zato šest godina već dolazim da obeležim slavu, ali i veoma poštovani crkveni praznik. Ovo je već tradicija i naroda i Beograda. Zaista se tokom ove šetnje osećam ponosno - rekao je za “Alo!” Slavoljub Erkić iz Zemuna.\nIako se Spasovdan već 25 godina obeležava litijom kroz centar Beograda, neki ljudi nisu bili sasvim upućeni zbog čega se litija održava baš na jučerašnji dan.\nZnam da je reč o pravoslavnom prazniku, koji se obeležava 40 dana posle Uskrsa - kaže Đurđina Jović, koja je došla iz Petrovca sa Mlave da bi učestvovala u litiji.\nLep prizor bili su svakako sugrađani koji su došli da porodično obeleže ovaj poseban praznik.\nDošla sam sa mlađom ćerkom i njenim malim sinom. U našoj porodici je tradicija veoma važna i mislim da se to treba učiti od malih nogu. Spasovdan je ipak jedan od 10 praznika posvećenih Isusu Hristu, koji se obeležava 40 dana posle Vaskrsa, uvek u četvrtak, a 10 dana pre Svete Trojice (Duhova) - kaže Marijana Đorđević za “Alo!”.\nInače, grad slavi Spasovdan još od davne 1403. godine, kada je despot Stefan Lazarević proglasio Beograd prestonicom i uzeo ovaj verski praznik za gradsku slavu. Ovaj dan, kao krsna slava prestonice, obnovljen je 1993, kada je ulicama u centru grada prošla litija prvi put posle 46 godina.


Predstavnici Srbije i Kosova, Petar Petković i Bekim Bisljimi sa Miroslavom Lajčakom u Briselu (Foto: Tviter profil Miroslava Lajčaka/VOA Graphic)\n"Saglasili smo se da je mnogo posla pred nama i da ćemo nastaviti", komentar je Miroslava Lajčaka, specijalni izaslanika Evropske unije za dijalog Kosova i Srbije, nakon razgovora sa Petrom Petkovićem i Bekimom Bisljimijem - predstavnicima dve strane u Briselu.\n"Zaključili smo dvodnevne duge i temeljne diskusije sa dvojicom glavnih pregovarača i njihovim timovima o elementima dijaloga: postignutim sporazumima, trenutnim izazovima, i narednim koracima u normalizaciji odnosa Kosova i Srbije", napisao je Lajčak na društvenoj mreži Tviter.\nPetar Petković, šef delegacije Srbije je ocenio da se radilo o veoma teškom i napetom susretu.\nPetković tvrdi da prištinska strana nije ni jednom spomenula pitanje nestalih niti formiranje Zajednice srpskih opština (ZSO), javio je Radio Slobodna Evropa (RSE).\n“Za ZSO mi smo im jasno rekli da je uslov svih uslova ako hoćemo da idemo dalje. ZSO podrazumeva ostvarivanje svih prava srpskih građana jer brojni incidenti samo su dokaz koliko je neophodno formiranje ZSO”, izjavio je Petković.\nBesnik Bisljimi, šef prištinske delegacije, naglasio je da su obe strane predstavile svoja viđenja zastoja u primeni sporazuma koji su do sada postignuti.\nOn je potvrdio da je na višečasovnom sastanku sa Lajčakom u utorak predstavio spisak svih sporazuma i ukazao gde nedostaje adekvatna implementacija sa srpske strane.\nTu je spomenuo sporazum o zajedničkoj kontroli granica, priznavanje diploma, certifikacija štetne robe, slobode kretanja kao i sporazum o fusnoti.\n“Sve su ovo sporazumi za koje smatramo da srpska strana nije do kraja ispunila obaveze”, izjavio je Bislimi na kraju sastanka.\nNovi susret pregovaračkih timova najavljen je za narednu nedelju i biće održan putem video-linka. Prema rečima predstavnika delegacija, na tom susretu će se razgovarati o pripremi tema koje će biti na dnevnom redu prilikom susreta lidera Kosova i Srbije, izvestio je RSE.\nOdvojeni susreti sa Lajčakom\nSa srpskim pregovaračem, direktorom Kancelarije za Kosovo u Vladi Srbije Petrom Petkovićem Lajčak se sastao u sredu pre podne, a dan ranije se video sa kosovskim pregovaračem, zamenikom premijera Besnikom Bisljimijem.\n"Posle jučerašnjeg sastanka sa delegacijom Kosova, jutros sam imao koristan razgovor sa Petrom Petkovićem, glavnim pregovaračem Srbije. Kasnije ću sa obe strane razgovarati o aktuelnim pitanjima i pripremama za naredni sastanak dvojice lidera", napisao je Lajčak na Tviteru u sredu.\nLajčak je nakon susreta sa Bisljimijem, na Tviteru napisao da su "razgovori o normalizaciji odnosa Srbije i Kosova visoko politički i ništa nije tehničko", iako je sastanak delegacija u sredu najavljen kao tehnički dijalog.\nSrpska strana je ranije najavila da će se razgovarati o pitanjima nestalih, energetike i ZSO, dok je iz kosovske delegacije najavljeno da će se razmatrati svi do sada postignuti sporazumi i šta je urađeno tokom dijaloga, kao i koji su dalji koraci.\nPredsednik Srbije Aleksandar Vučić i kosovski premijer Aljbin Kurti sreli su se u Briselu 15. juna, ali na tom sastanku ništa nije dogovoreno, a retorika posle susreta je sa obe strane bila oštra.\nNovi susret Vučića i Kurtija zakazan je za kraj jula, ali mediji su preneli da je taj susret neizvestan i da će zavisiti od toga šta se dogovore tehničke delegacije na sastanku u sredu.


Najnovije primenjene tehnologije na NVIDIA samitu kompanija\nNajnovije primenjene tehnologije na NVIDIA samitu kompanija – Personal magazin\nŠezdeset kompanija iz više od 10 zemalja će prikazati nove tehnologije bazirane na grafičkim procesorima na samitu kompanija u razvoju ovog meseca u San Hozeu u Kaliforniji. 60 kompanija će…\nŠezdeset kompanija iz više od 10 zemalja će prikazati nove tehnologije bazirane na grafičkim procesorima na samitu kompanija u razvoju ovog meseca u San Hozeu u Kaliforniji.\n60 kompanija će podeliti ključne detalje i obezbediti tehnološke demonstracije iz njihovih izložbenih prostora. Dvadeset četiri kompanije od 60 su odabrane da održe prezentaciju na pozornici pre tehnoloških lidera, analitičara I investitora. U ovim sesijama, njihovi CEO će razgovarati o poslovnoj strategiji u diskusijama u kojima će učestvovati direktori kompanija Adobe, Cisco, Google, IBM i Microsoft kao i članovi vodećih investicionih kompanija.\nKompanije čiji su CEO odabrani da drže prezentaciju na pozornici su: Playcast (Israel/UK – igre pri potrebi), Softkinetic (Belgium – prepoznavanje pokreta), RTT (German – 3D softver za vizuelizaciju), Useful Progress (France/Canada – medicinski snimci), Natural Motion (UK – 3D animacija karaktera I fizičkog modelovanja ) i OptiTex OptiTex (Israel/US – 3D vizuelizacioni softver za modnu industriju). Uprkos otežanim ekonomskim uslovima, njihove inovacije daju znatnan potencijal i privlače pažnju korporativnih investitora i članova VC društva.\n“Naša tehnologija će spasi živote davajući doktorima mogućnost da vide ljudsko telo kao nikada do sad, bez rizika za povredu prilikom invazivne hirurgije. Samit kompanija u razvoju daje nam mogućnost da podelimo ovu magiju sa svetom,” izjavio je Sylvain Ordureau, CEO, Useful Progress.\nNajnovije primenjene tehnologije na NVIDIA samitu kompanija was last modified: September 10th, 2010 by Redakcija\nNa Deloitte-ovoj listi 500 najvećih kompanija u Centralnoj Evropi Telekom Srbija na 118. mestu


Tanjug 5. novembra 2020. 22:27\nPODGORICA – Rektor Cetinjske bogoslovije Gojko Perović rekao je večeras da crkvu na vrhu Lovćena treba podići onda kada se svi oko toga saglase i da nijednu crkvu ne treba dizati „tako što će neko nekoga da napada“.\n„Ako deo crnogorske građanske javnosti kaže da crkva na Lovćenu koju su obnovili Karađorđevići nije i Njegoševa crkva, onda ova koju bismo svi mi Crnogorci podigli, ne rušeći ništa, ne bi bila ‘karađorđevićevska crkva’ nego neka treća ili ona prva – crkva Svetog Petra Cetinjskog na vrhu Lovćena“, kazao je Perović za televiziju Vijesti i dodao da je amanet najvećeg pesnika i mitropolita crnogorskog, Njegoša, da bude sahranjen kao pravoslavni hrišćanin i vladika u crkvi na vrhu Lovćena.\nPerović je kazao i da Njegošev mauzolej treba da ostane „kao simbol jednog vremena“.\nIzvornu crkvu na vrhu Lovćena, koju je podigao Njegoš 1845. sa željom da tu bude sahranjen, srušili su Austrijanci 1916. godine, a nakon toga su vlasti Kraljevine Jugoslavije obnovile kapelu 1925. Ponovno rušenje se dogodilo 1972. godine i na tom mestu je izgrađen Njegošev mauzolej.\n„Vraćanje“ Njegoševe crkve na vrh Lovcena bila je velika želja pokojnog mitropolita crnogorsko-primorskog Amfilohija.\nPatrijarh srpski Irinej je u nedelju na Amfilohijevoj sahrani u Podgorici rekao da ono što je Amfilohije nosio u srcu i kao amanet jeste „ljubav prema Kosovu i obnavljanje kapele na Lovćenu“.


UNICEF-ov Inovacioni Fond otvara konkurs za finansiranje tehnoloških startapa – Bankar.me\nJuly 9, 2021 PLANETA, START UP, SVE VIJESTI Leave a comment\nUNICEF-ov Inovacioni fond namerava da investira do 100.000 dolara u tehnološke startape koji koriste mašinsko učenje, nauku o podacima ili vještačku inteligenciju, navodi se u saopštenju. Potrebno je da kompanija bude registrovana u jednoj od zemalja uključenih u UNICEF-ove programe, i da posjeduje funkcionalni prototip sa otvorenim kodom, ili da je voljna da omogući pristup kodu.\nUz pomenute tehnologije, postoje i tri oblasti djelovanja na koje je ovaj program fokusiran. Prva oblast je kreiranje platformi za personalizovane usluge, ili alata za automatizaciju procesa i odlučivanja. U drugoj oblasti su alati kojima se optimizuje učinak sistema kako bi se obezbijedila bolja dostupnost i realizacija usluga, kao i crpljenje novih uvida iz dostupnih podataka pomoću nauke o podacima, mašinskog učenja ili vještačke inteligencije. Prikupljanje i obrada podataka spadaju u treću oblast.\nUNICEF-ov Inovacioni fond uspostavljen je specijalno da bi se finansirale tehnologije u povoju sa otvorenim kodom, koje mogu pomoći djeci. Osnovna motivacija Inovacionog fonda jeste da pronađe startape koje se bave najmodernijim tehnologijama — tako da UNICEF može da učestvuje na njihovom tržištu, obavijesti se o ovim tehnologijama i pomogne da one doprinesu boljem životu za djecu.\nRješenja treba da se bave izazovima kako bi se ubrzali rezultati za djecu, da budu optimizovana za okruženja oskudnih resursa, da budu fokusirana na smanjene nejednakosti i da mogu da se sprovode na većem broju jezika, uključujući i manjinske.\nPOJMOVIstart up start up unicef unicef\nPrevious EU osniva novu agenciju za sprečavanje pranja novca\nSljedeći Kinezi iskopirali originalnu “Bubu” i hoće da je prodaju u Evropi (foto)


Srbija šesti najveći izvoznik fudbalera na svetu - Sputnjik Srbija\n14:51 21.04.2020 (osveženo 14:59 21.04.2020) Preuzmite kraći link\nMeđunarodni centar za sportske studije objavio je izveštaj koje su države imale najviše fudbalera u inostranim klubovima tokom 2019. Srbija se našla na izuzetno visokoj šestoj poziciji, ispred Nemačke, Kolumbije, Hrvatske i Nigerije sa 521 igračem u prvim ligama.\nOd tog broja čak 82,3 odsto nastupa u prvim ligama, po čemu samo Kolumbija ima veći procenat među deset zemalja sa najvećim „izvozom“ fudbalera, prenosi portal b92.\nIspred su po broju igrača u inostranstvu samo Španija, Engleska, Argentina, Francuska i nedostižni Brazil sa 1.600 fudbalera.\nKada se pogleda „atlas migracija“, najviše srpskih fudbalera igra u Bosni i Hercegovini (30), pa u Italiji (20), a za njom slede Mađarska i Poljska (po 19).\nPo 17 srpskih igrača je u Grčkoj i Španiji, a 16 u Sloveniji.


Granica Crne Gore i Kosova mrtvo slovo na papiru?\n22. maj/svibanj, 2017.\nGranica sa Crnom Gorom, kako ju je pokret Samoopredeljenje obeležio\nAktuelni sporazum o demarkaciji sa Crnom Gorom je mrtav i to pitanje će ponovo biti pokrenuto iz početka, poručio je kandidat za premijera velike predizborne koalicije na Kosovu, Ramuš Haradinaj.\nDa je demarkacija sa Crnom Gorom pogrešno urađena, smatra i kandidat za premijera pokreta Samoopredeljenje. Avdulah Hoti, kandidat Demokratskog saveza najavljuje da će o tom pitanju razgovarati sa svim partijama.\nOdlazeći premijer, Isa Mustafa, nije uspeo da progura ovaj sporazum kroz Skupštinu Kosova, pre svega zbog nedostatka podrške unutar svog Demokratskog saveza Kosova, ali i zbog žustrog protivljenja opozicije, koju je, između ostalih, činila i Haradinajava Alijansa za budućnost Kosova. Ovo pitanje je dovelo i do pada Vlade, zahvaljujući bivšem koalicionom partneru premijera Mustafe, Demokratskoj partiji Kosova. Lider DPK, Kadri Veselji, je u nekoliko navrata kazao da je Kosovu sada potreban nov početak, ali i više smelosti za važne odluke koje su u interesu građana.\nDemarkacija je svakako u interesu, jer bi njenom ratifikacijom građanima Kosova konačno bio ukinut vizni režim sa EU.\nUbrzo nakon toga, Veselji je sklopio predizbornu koaliciju sa Haradinajevom partijom i ustupio mu mesto premijera.\nAljbin Kurti, Ramuš Haradinaj i Avdulah Hoti\nRamuš Haradinaj, kandidat za premijera predizborne koalicije Demokratske partije Kosova, Alijanse za budućnost i Inicijative za Kosovo, kaže da će se ovo pitanje rešiti unutar tri meseca od njegovog stupanja na dužnosti, ukoliko pobedi na izborima 11. juna.\n„Rešenje je jasno. Nova komisija, novi nalazi, proces koji će početi kako bi se rešio. Ali, ne zaboravite, granica sa Crnom Gorom se ne menja. Ona je na Čakoru, u Kuli“, kazao je Haradinaj tokom posete Prizrenu.\nDodao je da ranija Vlada godinu ipo nije imala smelosti ovo pitanje iznese pred Skupštinu, jer bi ga ona oborila.\n„Pri početku rada, EU ćemo obavestiti da smo pokrenuli taj proces i da je na putu da se reši, i zatražićemo od njih da deluju po pitanju liberalizacije viza. Ne mislim da će to potrajati više od tri meseca“, mišljenja je Haradinaj.\nHaradinajeva partija, zajedno sa ostalim partijama usprotivili su se nalazima državne komisije koja se bavila razgraničenjem. Oni veruju da je Kosovo sporazumom, kojeg je Crna Gora već ratifikovala, izgubilo 8.000 hektara svoje zemlje. Sporna lokacija je u reonu Kule i Čakora, za koje crnogorska strana tvrdi da je to teritorija Crne Gore, a kosovska da taj predeo pripada Kosovu.\nKosovari na granici: Ne mogu lenjirom povlačiti linije\nS druge strane, drugi kandidat za odlazećeg premijera Demokratskog saveza, Alijanse novo Kosovo i Alternative, Avdulah Hoti, smatra suprotno.\nOn veruje da je sporazum o demarkaciji ispravan, i da je urađen uz podršku Sjedinjenih država.\nHoti je uoči pada vlade pozvao sve da se sporazum o demarkaciji sa Crnom Gorom ratifikuje, jer se u suprotnom građanima Kosova, mladima, preduzetnicima, uskraćuju mnoge mogućnosti koje pruža slobodno kretanje. On se ovih dana nije mnogo izjašnjavao o tom pitanju, osim što je u jednom intervjuu kratko rekao da će o tome, kao budući premijer, razgovarati sa svim partijama, uključujući i one iz opozicije.\nA Aljbin Kurti, kandidat za premijera pokreta Samoopredeljenje najavio je ponovne pregovore sa Podgoricom po ovom pitanju, ali nakon što se istraži celokupan proces kako bi pojedinci snosili odgovornost za, kako je rekao, pogrešnu demarkaciju.\nNaglasio je da se sa Crnom Gorom ne trebaju pogoršati odnosi s obzirom da je to zemlja koja je priznala nezavisnost Kosova.\n„Novi, direktni razgovori sa zvaničnom Podgoricom verujem da su i mogući i prihvatljivi“, kazao je on za kosovsku televiziju KTV.\nKosovski analitičar, Ismailj Hasani, prethodno je za RSE najavio kako su pred budućom vladom dosta teški izazovi – kao što je demarkacija.\nKosovo mora da požuri zbog ulaska Crne Gore u NATO: Ismailj Hasani\n„Već smo bili u procesu za demarkaciju granične linije sa Crnom Gorom koja će uskoro biti članica NATO-a. NATO će verovatno tražiti od Crne Gore da ima utvrđene granične linije, što znači da kosovska strana, htela ili ne, to mora da uradi što pre“, kazao je Hasani.\nEU i Sjedinjene države insistirali su da se demarkacija nađe pred poslanicima pre izglasavanja nepoverenja vladi, što se nije desilo zbog nedostatka glasova.\nA dok Skupština ne ratifikuje taj sporazum, građani Kosova će i dalje čekati u redu za vize.\nCrna Gora i Kosovo su avgusta 2015. u Beču potpisali sporazum o razgraničenju. Dokument, kojim se formalno povlači linija razgraničenja potpisali su ministri spoljnih i unutrašnjih poslova dve zemlje. U to vreme, ministar spoljnih poslova bio je aktuelni predsednik Hašim Tači.


0 34,315 1 minut citanja\nCene za hibridne i plug-in hibridne modele dolaze kasnije.\nKao skoro svaki novi model ovih dana, redizajnirani Kia Sportage iz 2023. dobija značajno povećanje osnovne cene u odnosu na svog prethodnika. LKS oprema počinje od 27.205 dolara, što je povećanje od 1.900 dolara u odnosu na odlazeći model iz 2022. Međutim, EKS srednjeg nivoa košta 29.205 dolara, što je zapravo 400 dolara jeftinije nego prošle godine.\nOstali nivoi opreme novog Sportage-a nisu u skladu sa linijom prethodnog modela, pošto je Kia predstavila novi model Ks-Line sa paketom za terenski izgled koji počinje od 32.005 dolara i dolazi standardno sa pogonom na sve točkove. Prethodni Sportageov SKS Turbo oprema sa svojim opcionim motorom od 237 KS je takođe nestao, pošto svi Sportage sada dolaze sa 2,5-litarskim redni četvorociklom sa prirodnim usisavanjem od 187 KS, a SKS sa prednjim pogonom počinje od 32.705 dolara. Pogon na sve točkove je opcija od 1800 dolara za LKS, EKS i SKS. Hibridni i plug-in-hibridni modeli takođe će uslediti, ali još uvek nemamo cene za njih.\nSportage Ks-Pro je takođe novi model koji ima gume za sve terene i ista podešavanja izgleda kao Ks-Line. Počinje od 36.205 dolara i nudi Prestige paket sa dodatnom opremom za 1800 dolara. Pogon na sva četiri točka je takođe standard i ovde, kao što biste očekivali za off-road model.\n2000 Honda S2000 je naš najbolji izbor dana na aukciji za prikolice\nRetka Holden Torana na prodaju u Velikoj Britaniji, dok se potraga za australijskim klasicima kreće u inostranstvo


12.05.2021 u 14:53\nPRIŠTINA – Predsednik Slovenije Borut Pahor izjavio je danas da njegova zemlja ne stoji iza bilo kog „non-pejpera” i da ne podržava promenu granica na Balkanu. U intervjuu za prištinsku agenciju Telegrafi, datog pre posete Kosovu i Metohiji, Pahor je rekao da je Slovenija protiv korekcije granica na Balkanu, jer se to u ovom regionu nikada nije završilo mirno i da njegova zemlja podržava sporazum koji bude dogovoren između Kosova i Srbije. On je rekao da je važno da se dijalog o normalizaciji odnosa između Kosova i Srbije nastavi i intenzivira u konstruktivnom duhu. „Ono što je dogovoreno mora se poštovati. Dijalog se odvija pod pokroviteljstvom Evropske unije. Pažljivo to prate i drugi, na primer, SAD. Sve je to važno, kako se čini, da obe strane imaju međunarodnu podršku. Mi u\n08.05.2021 u 10:56\nLjUBLjANA – Od ponedeljka će u Sloveniji biti dozvoljeno da se gosti u restoranima i barovima poslužuju i u zatvorenom prostoru, a velikim hotelima će se omogućiti da prime goste u polovinu svojih smeštajnih kapaciteta. Vlada Slovenije je donela odluku da će samo gosti koji su potpuno vakcinisani, ili su preležali kovid-19 u proteklih šest meseci, ili imaju negativan rezultat testa ne stariji od 48 sati, moći da budu usluženi u zatvorenom prostoru restorana ili barova, prenosi STA. Ova ublažavanja su deo napora da se oživi slovenačka turistička industrija, ali sve ostale restrikcije ostaju na snazi, prenosi Tanjug. Vladi Slovenije je upućen apel da dodatno ukida restriktivne mere za sektor turizma s obzirom da se epidemiološka situacija popravlja.\n07.05.2021 u 12:06\nPolicajci iz Estonije, Litvanije i Poljske pridružiće se slovenačkim kolegama na granici sa Hrvatskom od ponedeljka, kako bi sprečili ilegalne ulaske, saopštilo je danas ministarstvo unutrašnjih poslova. Za početak, doći će pet policajaca iz Estonije, šest iz Litvanije i 10 iz Poljske posle memoranduma razumevanja koji Slovenija ima sa ovim zemljama, prenela je agencija STA. Patrolama će upravljati slovenačka policija, a Slovenija je potpisala sporazum sa ovim zemljama, baziran na odluci Saveta Evrope, prema kojem se pojačava kontrola na granicama u borbi protiv terorizma i kriminala, prenosi Tanjug.\n24.04.2021 u 17:53\nLjUBLjANA – Vlada Slovenije saopštila je danas da nikada nije razmatrala takozvani non-pejper o rešavanju otvorenih pitanja na Zapadnom Balkanu, u kome se pominje mogućnost raspada Bosne i Herceogovine. Saopštenje predstavlja odgovor Vlade na pismo bivšeg reisu-l-uleme Mustafe Cerića, upućeno bivšem slovenačkom predsedniku Milanu Kučanu, u kome on Sloveniji zamera da je „okrenula leđa” Bosni i Hercegovini „u korist velikosrpske i velikohrvatske opsesije o njenoj podeli”. „Aktuelna vlada Republike Slovenije nije nikada razmatrala i uzimala u obzir takozvani non-pejper, koji se spominjao u vašim izveštajima proteklih dana”, navodi se u saopštenju vladine pres službe u Ljubljani, povodom, kako je navedeno, „spekulacija i izveštaja o takozvanom non-pejperu”. „Isto tako, ni Vlada, kao\nLjUBLjANA – Slovenačka vlada pozvala je svoje građane da, uprkos ublažavanju mera u nekim susednim državama, odlože putovanja u inostranstvo ako nisu nužna, a posebno u Hrvatsku. Vlada je ocenila da epidemiološka situacija u Sloveniji pokazuje blagi oporavak, ali je i dalje krhka, a da je u nekim susednim zemljama i teža. Službenik slovenačkog Ministarstva spoljnih poslova Andrej Šter je na konferenciji za novinare vlade, rekao da je u toj zemlji još na snazi preporuka o odlaganju svih putovanja koja nisu nužna, a kod nužnih je, kazao je, potrebno planirati odlazak, ali i povratak u Sloveniju i postavljene uslove. Dodao je da se to posebno odnosi na dolazeće prvomajske praznike, kao i na one koji nameravaju da putuju u Hrvatsku. „Želja većine Slovenaca je da putuju u Hrvatsku, ali ona je\nLjubljana – Simboličnim pritiskom na crveno dugme slovenački premijer Janez Janša pokrenuo je u Mariboru superkompjuter „Vega”, projekat vredan 17,2 miliona evra, sufinansiran najvećim delom evropskim sredstvima. Slovenija je na taj način stala uz bok svetskim velesilama na području informativnih tehnologija, kazao je tom prilikom slovenački premijer, prenosi agencija Hina. Dodao je da će superkompjuter, postavljen u prostorijama Instituta informativnih nauka u Mariboru, a nazvan po slovenačkom matematičaru Juriju Vegi, služiti domaćim i evropskim naučnicima. Prema rečima direktora mariborskog instituta Aleša Bošnjaka, „Vega” je jedan od najjačih superkompjutera u svetu. „Trenutno u svetu postoji samo 13 država koje imaju jači superkompjuter”, rekao je Bošnjak, prenosi\n19.04.2021 u 18:56\nSlovenci pokušali da uđu u Hrvatsku s lažnim testovima\nZAGREB - Policija u hrvatskom mestu Buje podnela je krivične prijave protiv troje slovenačkih državljana, koji su u petak na graničnom prelazu Plovanija pokušali da uđu u Hrvatsku sa falsifikovanim nalazima PCR testa na korona virus, saopštilaje danas istarska policija. Granična policija je falsifikate otkrila prilikom kontrole dva automobila. Prilikom kontrole automobilu BMW nemačkih registracija, koji je vozio 22-godišnji Slovenac, a kao putnica u vozilu bila maloletna ruska državljanka, policajci su otkrili da je mladić na kompjuteru falsifikovao datum izdavanja jednog nalaza PCR testa, javlja Hina a prenosi Tanjug. Slovenac star 28 godina i 28-godišnja slovenačka državljanka, koji su u Hrvatsku pokušali da uđu u teretnom automobilu Ford slovenačkih registracija, policiji su


Slovencu pet godina robije - GradPrijedor.com - Portal grada Prijedora\nSlovencu pet godina robije\nMladen Milidragović zvani Slovenac i Zoran Vujmilović, koji se terete za nedozvoljenu proizvodnju i promet opojnih droga, zaključili su sporazum o priznanju krivice sa banjalučkim Okružnim tužilaštvom kojim je predviđeno da budu osuđeni na ukupno osam godina zatvora.\nPrema sporazumu, Milidragović bi trebao da bude osuđen na pet, a Vujmilović na tri godine zatvora.\nOptužnica protiv njih je podignuta 22. avgusta ove godine, a osim njih optuženi su i Dimitrije Vavan iz Banjaluke i Marin Dandić iz Prijedora.\nTerete se da su od novembra 2011. do maja ove godine preprodavali heroin, kokain i marihuanu na području Banjaluke, Prijedora i Gradiške. Prema navodima u optužnici heroin i kokain nabavljao je Milidragović od nepoznatog lica i prepakivao ih u manja pakovanja i prodavao. Navodi se da je 31. januara ove godine prodao 504 grama heroina Elviru K., a dio droge je predao optuženima Vujmiloviću, Dandiću i Vavanu, koji su tu drogu dalje prodavali po cijenama od deset do 100 maraka, zavisno od količine.\nSvi su uhapšeni u akciji banjalučke policije „Zamak“, u kojoj je pronađeno oko 540 grama heroina. Milidragović i Vujmilović se nalaze u pritvoru, a Vavan i Dandić se brane sa slobode.\nU akciji „Zamak“ osim njih hapšeni su: Milidragovićeva nevjenčana supruga Nataša Kočić-Milidragović, Vladimir Popović, Siniša Malbašić, Duško Karlica, Goran Galić i Gojko Reljić. Oni su bili dobro organizovana kriminalna grupa u kojoj se tačno znalo ko je i za koje poslove zadužen. Postoji sumnja da su oni u prethodnom periodu prodali veću količinu heroina na području Banjaluke, Gradiške i Prijedora. Policiji su odranije zbog istih ili sličnih krivičnih djela poznati: Vavan, Reljić, Popović, Dandić, Malbašić, Karlica i Galić.\nMladen Milidragović policiji je poznat odranije i više puta je hapšen zbog raznih krivičnih djela. On i njegova tada nevjenčana supruga Nataša bili su uhapšeni i 2005. godine sa još nekoliko osoba zbog prodaje heroina i kokaina. Milidragović je poslije toga i 2008. godine bio uhapšen takođe zbog trgovine drogom.\nZoran Vujmilović je hapšen u oktobru prošle godine kada je policija kod njega pronašla 0,4 grama kokaina, bejzbol palicu i pištolj.


Posle uzbudljivih duela u evro-kupovima vraćamo se šampionatima širom Evrope.Predstojeći dueli ovog vikenda donose nam utakmice čiji se konačan ishod može naslutuiti.\nVolsburg - Hanover 96\nNa prvi pogled domaćin je totalni autsajder jer do sada nema ni jedan osvojeni bod dok gosti imaju dve pobede uz jedan remi.Međutim činjenica da Vukovi već duže vreme čekaju na pobedu kao i činjenica da im na noge dolazi rival sa kojim imaju istorijat od sedam pobeda, dva remija i svega jedan poraz ukazuje nam da će prema svemu sudeći bodovi ostati u Volsburgu.\nVitese - Breda\nČinjenica da je Vitese loše započeo ovu sezonu ne treba da zavarava jer im na noge dolazi ekipa koja na gostovanjima igra prilično slabo tako da će domaći imati veliku šansu da isprave propušteno iz prvih pet kola.\nMehelen - Standard Lijež\nObe ekipe igraju veoma dobro. Međutim i pored dobrog starta domaćih gosti su apsolutni favoriti pogotovo što su su posle lošeg starta ušli u seriju od tri uzastopne pobede, takođe oni već tradicionalno igraju veoma dobro na gostovanju.\nUnion Berlin - Herta\nHerta je apsolutni favorit u ovom gradskom derbiju sa obzirom na činjenicu da Heta želi da pokaže ko ima primat u graduNa ruku im ide slaba forma domaćih koji trenutno zauzimaju 15. mesto u Cvajti.\nMurinjo je jednostavno takav trener da kad njegova ekipa uđe u seriju to traje po nekoliko meseci.Real je pobedom u prošlom kolu upravo započeo tu seriju.


Naime, prvi put je poslao defanzivnu liniju i golmana koji nisu bili Italijani!\nMediji u Italiji su izračunuali da se ovakav presedan nije desio već 4.371 meč!\nGol je branio Poljak Vojček Ščesni, po bekovske pozicije zauzeli su Kolumbijac Kvadrado i Brazilci Danilo i Aleks Sandro, dok je centralni defanzivac bio Matijs de Liht.\nOvo je bilo prinudno rešenje italijansko stratega jer su Đanluiđi Bufon, Leonardo Bonuči i Đorđo Kjelini bili van tima zbog povreda, dok je Frabota ostao na klupi za rezerve.\nDa bude još neverovatnije od starta je igrao samo jedan Italijan Federiko Bernandeski, dok su sa klupe ušli Kjeza, Pinsoljio i Portanova.\nMeč je obeležio i potez Murto Uzunija koji je nakon što je postigao gol protiv Juventusa to proslavio na način na koji to čini Kristijano Ronaldo: Visokim skokom skupljenih ruku i širenjem "krila" prilikom sletanja. Ne treba ni spominjati da je ovo samo motivisalo Ronalda koji je uskoro poravnao rezultat i postigao prvi gol u Ligi šampiona ove godine:


Atina na konferenciji “Predstavljanje dobrih praksi i izazova u pružanju podrške deci u migracijama” | atina\nKonferencija je okupila 75 profesionalaca koji su diskutovali o problemima sa kojima se susreću kada je reč o pružanju podrške deci, naročito razdvojenoj i deci bez pratnje, iz izbegličke populacije. Pored predstavnika Ministarstva za rad, zapošljavanje, boračka i socijalna pitanja, učestvovali su i predstavnici državnih institucija i međunarodnih i lokalnih nevladinih organizacija, među kojima je bila i predstavnica Atine.\nDeca trenutno čine više od 40% ukupne izbegličke populacije u Srbiji, dok je gotovo polovina njih, oko 1200, bez pratnje. Kao naročito ranjiva kategorija, ova deca izložena su brojnim rizicima koji se povećavaju u neodgovarajućem smeštaju. Upravo iz ovog razloga, na konferenciji je posebno bilo reči o najboljim načinima da se ovoj deci pruži podrška, bilo kroz smeštaj u posebne jedinice pri javnim ustanovama za brigu o deci, ili kroz smeštaj u hraniteljske porodice, i male zajednice za podržano, zajedničko stanovanje, kada su u pitanju adolescenti.\nPredstavnica Atine, Marija Cvejić, održala je na konferenciji prezentaciju tokom koje se osvrnula na Atinino iskustvo u radu sa decom izbeglicama, izazovima sa kojima su se do sada susretali na terenu, i primerima dobre prakse koji mogu koristiti ostalim akterima angažovanim na ovom polju. Ona je naglasila i značaj međusektorske saradnje između vladinih, međunarodnih i lokalnih organizacija, kao i formiranje mreže aktera na lokalnom nivou i osnaživanja njihovih kapaciteta da pruže adekvatnu zaštitu i podršku deci izbeglicama.\nAtina je, u periodu od 1. jula 2016. godine do 30. juna 2017. godine, uz podršku Međunarodnog komiteta spasa, sprovodila projekat “Poboljšanje položaja dece izbeglica” na 12 lokacija u Srbiji. Tokom tog perioda, pored direktne podrške i pomoći deci, organizacija se aktivno bavila i razvojem politika i praksi, kao i podizanjem kapaciteta terenskih radnika za pristup prilagođen rodu, uzrastu i kulturi iz koje deca dolaze.\nOva konferencija predstavljala je i odličnu priliku da se sumiraju rezultati dosadašnjeg rada, razmene iskustva i mišljenja, ali i da učesnici promisle o najefikasnijim načinima rešavanja izazova sa kojima se najčešće susreću u direktnom radu sa decom izbeglicama.


Propali pregovori Irana i Evropske unije\nRazgovori izmedju evropskih pregovarača i Irana oko kontroverznog nuklearnog programa Teherana prekinuti bez postizanja sporazuma. Evropski zvaničnici kažu da su razgovori bili konstruktivni ali Iran nije bio spreman da obustavi delove svog programa koji se mogu iskoristiti za proizvodnju atomskog oružja.\nNemački ministar inostranih poslova, Valter Štajnmajer, podvukao je da EU insistira da Iran mora da suspenduje aktivnosti obogaćivanja uranijuma pre daljih razgovora. Prema njegovim rečima, Iran nije bio spreman za to, i sastanak je naglo završen. Evropljani kažu da je preostalo sasvim malo vremena da Iran pristane na kompromis, pre nego što se Medjunarodna agencija za atomsku energiju sastane kasnije u toku nedelje, da bi razmatrala pitanje nuklearnog programa Teherana.\nMetju Boland, portparol američke misije u agenciji, izjavio je za Glas Amerike da, prema podacima iz poverljivog izveštaja Medjunarodne agnecije koji je dostavljen diplomatama, Iran ne odustaje od planova da proizvede nuklearno oružje.\n«U izveštaju se jasno navodi da Iran ne preduzima ni jedan od koraka koje je upravni odbor agencije zahtevao u rezoluciji donetoj 4. februara. Iran nije obustavio sve aktivnosti vezane za obogaćivanje uranijuma, i njegove centrifuge za obogaćivanje uranijuma rade. Iran ne saradjuje u potpunosti sa agencijom i nije razrešio nijedan od ključnih problema. U izveštaju se ističe da, posle tri godine intenzivnih napora medjunarodnih inspektora, agencija za atomsku energiju ne može da potvrdi da iranski nuklearni program ima mirnodopsku namenu»\nIran tvrdi da je njegov nuklearni program isključivo civilne prirode, i da bi bilo kakva akcija Saveta bezbednosti UN-a, kao što je uvodjenje sankcija, značila kraj diplomatskih nastojanja da se spor reši. Upravni odbor Medjunarodne agencije za atomsku energiju mogao bi da sledeće nedelje odluči da slučaj preda Savetu bezbednosti. No, očekuje se da će pre sednice Agencije za atomsku energiju biti održana još jedna runda sastanka izmedju najviših evropskih zvaničnika i iranskih diplomata, kako bi se načinio poslednji napor da se spasu pregovori.


tranzit robe - Sputnjik Srbija\n11:14 15 Avgust 2020\nSrbija dobila prvu „suvu luku“\nSrbija je dobila svoju prvu ozbiljnu „suvu luku“, kontejnerski terminal koji na jednom mestu objedinjuje mogućnost tri vrste prevoza robe - vodnim, železničkim i drumskim putem. To će omogućiti brži i jeftiniji tranzit robe do kupca bilo da je on u Srbiji, ili van njenih granica.\nLuke bez mora: Veliki projekat kojim Srbija postaje „kapija Soluna“\nNema more, ali bi Srbija mogla da dobije luke. Suve, doduše, ali podjednako značajne za pretovar tereta, čime bi, praktično, postala kapija solunske luke za ovaj deo Evrope.\nKijev traži savet od EU povodom ruskog ograničenja tranzita\nKijev povodom zabrane tranzita robe iz Ukrajine preko teritorije Rusije namerava da se posavetuje s Evropskom unijom, kako bi razmotrio mogućnost da odgovori uvođenjem sličnih mera, izjavila je u utorak zamenica ukrajinskog ministra za ekonomski razvoj i trgovinu Natalija Mikoljska.


Predlozi i potrebe građana kreiraju politiku grada | Grad Beograd\nPredlozi i potrebe građana kreiraju politiku grada\nViše od 22.000 predloga u okviru projekta „Da se radi i gradi po tvom” govore koliko Beograđani vole svoj grad, ali i žele da se sa svojom idejom uključe u unapređenje njegovog rada, rekao je pomoćnik gradonačelnika Borko Milosavljević.\nOn je, gostujući na TV Studio B, istakao da se među tim predlozima nalaze tekući, životni problemi u zavisnosti od toga u kom delu grada se živi.\n– Ako posmatramo grad kao celinu, pobedu je odneo projekat koji znači izgradnju kanalizacione mreže na levoj obali Dunava. Na drugom mestu su igrališta za decu, ozelenjavanje i pravljenje više parkova u Beogradu, zatim unapređenje javnog prevoza, kanali i problem stanovnika leve obale Dunava s obzirom na podzemne vode i kišnu kanalizaciju i na petom mestu su bolnice i domovi zdravlja – rekao je Milosavljević.\nOn je dodao i da, kada je reč o projektima na nivou opština, građani su veoma aktivno pokazali želju da učestvuju i da sugerišu, ali potvrdilo se da su to isti projekti koji su zvanično strategija Grada Beograda i koje je grad pokrenuo.\n– Ključna parola naše strategije je da svaki građanin Beograda ima kvalitetno mesto za život. Za to je potrebna dobra infrastruktura, kanalizacija, vodovod, dobro funkcionisanje javnih preduzeća, a onda dolaze investitori i otvaraju se nova radna mesta. Predlozi građana su u stvari smernice za nas jer su oni na ovaj način prepoznali i ukazali na probleme – rekao je pomoćnik gradonačelnika, dodavši da projekat „Da se radi i gradi po tvom” s jedne strane gradu daje informacije gde i kako usmeriti dalje aktivnosti, ali i potvrdu da li se dobro radilo.\nOn je ponovio da su dve godine potrošene na vraćanje ogromnoh kredita koje je iza sebe ostavila prethodna vlast.\n– Mi smo morali da vratimo više od 500 miliona evra starih dugova, kao i da radimo na tome da javna preduzeća koja su bila na ivici propasti postanu jake i dobre kompanije koje unapređuju život i rad građana. Sada smo došli u fazu da sa svojim građanima možemo veoma aktivno da komuniciramo i zajedno određujemo dalje strateške i operativne poteze na terenu – istakao je Milosavljević.\nOn je podsetio da je procedura takva da će sada svi građani imati mogućnost da preko aplikacije „Beograđani” glasaju za prvih pet rangiranih projekata kako na nivou grada tako i na nivou svake opštine.\n– Nakon oko dve nedelje, mi ćemo definitivno zaključiti te liste i rangirati projekte i oni će na osnovu toga biti finansirani iz sredstava budžeta koja su za ove namene izdvojena. Međutim, nećemo zaboraviti sve projekte koji su došli, jer veliki deo komunalnih projekata može da se finansira iz redovnih poslovanja gradskih javnih preduzeća, a jedan deo se već nalazi na njihovom programu. Mi nikada nismo pravili programe poslovanja preduzeća a da prethodno nismo konsultovali predsednike opština i pitali građane na terenu – istakao je Borko Milosavljević, dodajući da njihove potrebe treba da kreiraju politiku grada.\nOn je podsetio da je za realizaciju ovog projekta grad izdvojio 200 miliona dinara, a opštine po deset miliona i dodao da će se sa ovim projektom nastaviti.\nGovoreći o reformi javnih preduzeća, pomoćnik gradonačelnika je istakao da je sistem uspostavljen, znaju se pravila igre jer se zna šta radi osnivač a šta menadžment preduzeća i postoje mehanizmi kontrole.\n– Uspostavili smo javno-komunalni sistem koji ostvaruje profit i koji je u funkciji građana i njihovih potreba. Dobar primer su JKP „Gradske pijace” koje je 2013. godine imalo oko milion dinara dobiti, a da nije skoro imalo nikakvih ulaganja, a danas posluju sa velikim uspehom i premašuju plan za više od 40 odsto – rekao je Miosavljević.


Britanskim agentima bilo dozvoljeno mučenje zatvorenika – Informer\nBritanski obavještajci su prilikom ispitivanja zatvorenika mogli da na osnovu procjene važnosti informacije koju traže odrede količinu bola koju će nanijeti zatvoreniku, otkriva tajni dokument britanske vlade, koji je objavio londonski list “Guardian”.\nDetalji te politike ispitivanja, koju je vlada primenjivala skoro deceniju, bili su držani u strogoj tajnosti, jer su previše osjetljivi da bi bili javno objavljeni tokom istrage o ulozi Velike Britanije u mučenjima zatvorenika.\nVisoki obavještajni zvaničnici i ministri su bili zabrinuti da bi britanska javnost bila izložena većem riziku od terorističkih napada kada bi islamisti znali za takvu politiku, piše “Guardian”.\n“Ukoliko postoji mogućnost da će informacija biti ili jeste dobijena mučenjem zatvorenika, negativne poslijedice mogu uključivati svaki eventualni štetni uticaj na nacionalnu bezbjednost ukoliko bi se javno objavila činjenica da agencija dobija informacije u takvim okolnostima“, piše u tajnom dokumentu.\nZbog nedovoljne transparentnosti tokom istrage o umješanosti britanskih obavještajnih službi i vladinih funkcionera u zlostavljanju zatvorenika osumnjičenih za terorizam, organizacije za zaštitu ljudskih prava najavile su da će otkazati saradnju.\nU dokumentu koji je objavio “Guardian” priznaje se da su agenti MI5 i MI6 mogli da prekrše britansko i međunarodno pravo tražeći informacije od zatvorenika u stranim agencijama, za koje se znalo da su primenjivale torturu.\nTajna politika ispitivanja prvi put je predata birtanskim obavještajnim agentima u Afganistanu u januaru 2002. godine, čime im je omogućeno da nastave ispitivanje zatvorenika za koje su znali da su ih mučili pripadnici američke vojske.


Apocalypse Now (1979) - Drama Online - Filmovi.Infopult.net\nPočetna / Strani filmovi / Drama / Apocalypse Now (1979)\nRežija: Francis Ford Coppola Uloge: Martin Sheen, Marlon Brando, Robert Duvall\nJedan od "večnih" ostvarenja sedme umetnosti, "Apokalipsa danas" iz 1979. godine u režiji Frensis Ford Kopole...\nFilm krasi fantastičan scenario i glumačka ekipa kao i velika hrabrost režisera da se upusti u takav projekat. Iako se ekipa tokom snimanja susretala sa raznoraznim poteškoćama koje su morali da prebrode kao i sa primetnim pritiskom javnosti. Snimanje je propraćeno budnim okom novinara. Film je počeo da se snima 1976. ali tek prikazan 1979. Planirano je da bude završen za 16 nedelja , ali se sve odužilo na 16 meseci.\nPriča o kapetanu Vilardu koji u jeku krvavog vijetnamskog rata, dobije zadatak da u srcu prašume Kambodže, pronađe i ubije odbeglog pripadnika "Zelenih beretki", koji je, u međuvremenu, postao neka vrsta lokalnog božanstva..\nScenario za ovu epopeju i po mnogima jedan od najboljih filmova ikada, snimljen je na osnovu istoimenog romana Džozefa Konrada ...


Centralna banka Kosova: U ovoj godini pad ekonomije od 7,2 odsto - Kosovo Online\n12. Novembar 2020. • 12:35\nGuverner Centralne Banke Kosova Fehmi Mehmeti upozorio je da će Kosovo imati ekonomski pad od 7,2 odsto u 2020. godini, a kao glavne uzroke je naveo preduzete antikovid mere, koje su negativno uticale na nivo investicija, prenosi Koha.\n"Jedan od faktora koji je uticao na smanjenje agrarne potražnje je pad poseta dijaspore. Došlo je do pada potrošnje, što se odrazilo na pad uvoza od 9,9 odsto", rekao je Mehmeti.\nKako je dodao, zabeležen je i kreditni pad od pet odsto.\n"U ovim uslovima, kada su prihodi smanjeni, vrednost zajmova u septembru 2020. dostigla je 3,2 milijarde evra, što je pad od pet odsto. Ipak, imamo pozitivna kretanja u sektoru osiguranja, gde je došlo do povećanja zajmova", rekao je Mehmeti.\nZamenik guvernera Sokolj Havoli je istakao da je bankarski sektor jedan od najvažnijih, kada je u pitanju ekonomiija Kosova.\n"Likvidnost je povećana za 100 miliona evra. Banke su bile, jesu i biće nosioci ekonomskog razvoja na Kosovu", rekao je Havoli.\nCentralna banka Kosova ekonomija Kosovo


TOKSIKOLOG IZ OMSKA: Navaljni definitivno nije otrovan „Novičokom“, ne bi preživeo jer nismo radili postupak za detoksikaciju na ovaj otrov | Novosti.RS\n„Bila je inicijativa sa naše strane 23. avgusta da i mi njima pružimo podatke i nemački lekari nama. Ali na tome se naša komunikacija završila 23. avgusta“, objasnio je Sabajev.\nToksikolog je dodao i da nemačka klinika nije zatražila nikakve informacije o rezultatima analiza Alekseja Navaljnog i da se nakon 23. avgusta nemački lekari više nisu javljali.\nDEFINITIVNO NIJE TROVANJE „NOVIČOKOM“\nSabajev je istakao da uzrok stanja ruskog blogera definitivno nije bio bojni otrov „Novičok“ i da nema tragova trovanja.\nDa se otrovao organofosfornim jedinjenjem Navaljni bi umro u prvim satima trovanja, precizirao je toksikolog.\n„U slučaju trovanja organofosfatnim jedinjenjem, nemoguće je spasiti čoveka bez postupka ultrahemodiafiltracije. Mi nismo koristili ovaj postupak, jer nije bilo indikacija, odnosno nije bilo trovanja“, objasnio je Sabajev i rekao da je trovanje ovakvim jedinjenjem veoma teško trovanje.\nGovoreći o opremi pomoću koje su vršena ispitivanja Navaljnog u Omsku, doktor je rekao da je ona najviše klase i da je proizvedena u Sjedinjenim Američkim Državama.\n„Ispitivanja su vršena u birou za sudsku medicinu. Ovo je oprema ekspertske klase, pa je nemoguće da joj se ne veruje. Oprema je proizvedena u Sjedinjenim Američkim Državama“, istakao je Sabajev i dodao da je osetljivost opreme veoma visoka.\nOn je naveo da smatra da dijagnoza „trovanje“ koja je Navaljnom postavljena u nemačkoj klinici predstavlja „fantastičnu pretpostavku ili zaključak“ koja nije potvrđena ni dokumentima, ni klinički.\nSabajev je takođe primetio da u medicinskoj zajednici postoji nepisano pravilo da se dele informacije, mišljenja i utisci o toku bolesti, pa čak i o dinamici, ali nemački lekari tu dinamiku u lečenju Navaljnog ne znaju, jer nisu kontaktirali bolnicu u Omsku.\nNemačka vlada je 2. septembra, pozivajući se na laboratoriju Bundesvera, saopštila da je ruski opozicionar Aleksej Navaljni otrovan supstancom iz grupe hemijskih bojnih otrova „Novičok“.\nAleksej Navaljni trovanje novičok Rusija


Švedski aerodrom savetuje devojkama da stave kašiku u donji veš\nNaslovna Zanimljivosti Neobični svet Švedski aerodrom savetuje devojkama da stave kašiku u donji veš\nAerodrom i aktivisti za ljudska prava u Geteborgu savetovali su sve devojke koje su potencijalne žrtve otmica u svrhu braka ili ženskog obrezivanja, da stave kašiku u gaće.\nNaime, osoblje koje radi na ovom aerodromu obučeno je kako da reaguje u ovim situacijama. Kašika će aktivirati detektore metala zbog čega će devojke biti odvedene u stranu ili u kabinu kako bi bile pretražene. Tada će moći službenicima da kažu o čemu je reč.\nŠvedska nacionalna linija za pomoć primila je 139 poziva putem kojih su prijavljeni brakovi s decom ili prisilni brakovi. Aktivisti ohrabruju i druge gradove da slede primer Geteborga i usvoje inicijativu „kašika“ kako bi zaštitili devojke.\nIdeju je pokrenulo britansko dobrotvorno udruženje Karma Nirvana koje je saopštilo kako je ova taktika već spasila veliki broj devojaka u Velikoj Britaniji. Zatražili su veće kazne za prisilne brakove nakon što je policija otkrila da je bilo 3.500 slučajeva u poslednje tri godine.\nPrema podacima nevladinih organizacija, a na osnovu studije koja je rađena 2015. godine, 38.000 devojčica i žena u Švedskoj je podvrgnuto obrezivanju polnog organa. Među njima su većinom žene iz Somalije, Eritreje, Etiopije, Egipta i Gambije.\nAerodrom u Geteborgu\nPrethodni tekstAjzenhut se trajno opredeljuje za orijentalnu tematiku\nSledeći tekstEU za obnovu tvrđave u Baču izdvojila tri miliona evra\nBeogradski aerodrom od podneva se zatvara za međunarodni saobraćaj


AKO NEMATE VODOMER DOBIĆETE VEĆI RAČUN ZA VODU - JUGPRESS\nAKO NEMATE VODOMER DOBIĆETE VEĆI RAČUN ZA VODU\nDomaćinstva koja nemaju ugradjene vodomere dobijaće , po svemu sudeći, veće račune za vodu za oktobar kao I naredne mesece.\nNadzorni odbor Javno komunalnog preduuzeća „Vodovod“ doneo je odluku da se svim potrošačima, počev od 1. oktobra, fakturiše potrošnja vode od 10 kubilka po članu domaćinsta, rekla je direktorka tpg javnog preduzeća na jednoj od nedavnih sednica Gradskog veća.\nKorisnicima usluga „Vodovoda“ , koji nemaju ugrađen vodomer, naknada za vodu naplaćivana je do sada u iznosu od pet metara kubnih po članu domaćinstva, a prema novoj odluci naplaćivaće se 10 kubika, objasnila je Ilić.\nOna je dodala da su uočeni ogromni gubici, koji na nivou „Vodovoda“ iznose 40 procenata, a za Vučje 60 procenata.\n“ Analiza koja je urađena pokazala je od početka godine ukupna količina vode koja je proizvedena bila 80.000 metara kubnih, a fakturisano je samo 44.000 metara kubnih. To je pokazalo da je broj prijavljenih članova domaćinstava bio nerealan, jer je u većini slučajeva prijavljivan po jedan član domaćinstva, a uz to je voda u letnjim meseceima korišćena za zalivanje bašti”, objasnila je ona.\nIlićeva je rekla das u se, nakon apela da se izvrši zamena vodomera tamo gde su neispravni i da se regulišu neispravno izgrađene šahte, mnogi građani javili.\n“Obračunata voda nikome nije bila 5 kubika, nego se kretala od 10 pa 60 kubika, što govori da je ova odluka ispravna”, dodala je ona.


“Mi se trudimo da damo dovoljno dokaza da je prosveta motor društva, budućnost društva, da treba da radi bolje.Čim dođemo do prostora da se materijalno stranje poveća, da se to i uradi”, rekao je Šarčević.\n“Otpremnine su spremne i solidne oko 8.000 evra. Već imamo četiri rešena slučaja”, rekao je ministar i podsetio da u prosveti prenutno radi oko 17.000 ljudi koji su zbog zabrane zapošljavanja u sistemu van konkursa, da ih direktori sami zapošljavaju.\n“Ako roditelj nema novac imaće priliku da društveno korisnim radom to odrade. I za decu se predviđaju takve mere. Slomio je klupu, ne mora da plati roditelj, već učenik može sa domarom da ode u radionicu i popravi klupu, da pmogne domaru da očisti lišće”, naglasio je ministar.\nOn je dodao da je sistem je “dosta raspušten” i da se mora uspostaviti red u njemu.\n“Moramo pripremiti dobre srednje škole i osnovne škole. Ako sve to nemamo šta očekujemo meteorska kiša dijamanata da padne, pa da budemo svi srećni”, zaključio je ministar.\nOčekujem da se roditelji u Osnovnoj školi “Svetozar Miletić” u Zemunu urazume i da deca krenu u školu, kaže ministar prosvete Mladen Šarčević.\nOn je rekao da opstruktivno ponašanje roditelja nema pametan odgovor i da roditelji treba da shvate da se na drugi način mogu izboriti za neka prava.\n“Očekujem da se oni (roditelji) urazume. Veliki broj roditelja želi da im deca idu u školu i ovo je neka fejsbuk revolucija, sa viber grupama i čudima”, naglasio je ministar za RTS.\nTo što deca u toj osnovnoj školi već treću nedelju bojkotuju nastavu zbog smene direktora, Šarčević kaže da misli da je tu “štošta spontano, štošta organizovano”.\n“Ne može neko ko je imao inspekcijski pregled da licitira sa državom da kaže ovo je lakša, ovo teža povreda”, pojasnio je on.\n“Ministar nema sada nikakve ingerencije, osim kada inspekcija dokaže da je bilo propusta u radu onda može da smeni direktora”, rekao je Šarčević i dodao da će novim Zakonom o osnovama sistema obrazovanja uloga ministarstva biti promenjena.\nMinistar će, kako kaže, biti još jedan filter pri izboru direktora, on je taj koji daje poslednju reč pri izboru direktora, ali može lakše i da ga smanjuje.\nTagovi :Ministarstvo prosvete, Mladen Šarčević, obrazovanje, OŠ Svetozar Miletić, škola, Zemun


U Srebreniku potpisan sporazum o sanaciji 21 kuće - Akta.ba\n17.05.2019. 11:01 / Izvor: Akta.ba\nGradonačelnik Srebrenika Nihad Omerović i Muriz Kodžaga, projekt-menadžer u nevladinoj orgnizaciji "Hilfswerk" potpisali su u srijedu tripartitne sporazume o sanaciji kuća s predstavnicima 21 porodice s područja Srebrenika.\nRiječ je o porodicama čiji su stambeni objekti znatno oštećeni u katastrofalnim poplavama koje su 2014. godine u dva navrata zahvatile područje Srebrenika.\nKako je istaknuto prilikom svečanog potpisivanja ugovora, već su potpisani ugovori s firmama čije su ponude bile najpovoljnije na nedavno okonačnom tenderu, a radovi na sanaciji oštećenih kuća započet će najkasnije do 20. maja ove godine.\nPored sanacije 21 kuće, u sklopu projekta oporavka od poplava, koji uz finansijsku podršku EU i lokalne zajednice, implementiraju UNDP i HILFSWERK, za 13 porodica čije su stambeni objekti potpuno uništeni izgradit će nove tipske kuće.\nU trećoj fazi ovog projekta, prema riječima gradonačelnika Omerovića, još četiri porodice s područja Srebrenika dobit će plastenike površine od po 100 metara kvadratnih s kompletnim sadnim materijalom, prskalicama i ostalom pratećom opremom. U izgradnju novih i obnovu oštećenih kuća te nabavku plastenika uložit će se 832.000 KM, od čega je iz gradskog budžeta izdvojeno 82.000 KM, a preostali iznos donirala je Evropska unija i njeni partneri na projektu "Oporavak od poplava".\nRadovi na sanaciji oštećenih kuća trebali bi se završiti u naredna tri mjeseca.


Protekle sezone je tim Partizana bio apsolutni hit Evrokupa, po skoru su bili najbolja ekipa drugog po kvalitetu evropskog takmičenja i prema mišljenju mnogih favoriti za osvajanje.\nNa zvaničnom sajtu Evrokupa održano je glasanje za idealnu petorku, a navijači su bili jednoglasni i u idealnoj petorci su samo igrači Partizana., prenosi "B92.net".\nNa bekovskim pozicijama su Markus Pejdž i Ognjen Jaramaz, na poziciji niskog krila je tu Rade Zagorac, krilni centar je Rašon Tomas, a centar je Vilijam Mozli.\nVidećemo da li će crno-beli uspeti da ponove partije iz prethodne sezone kada su na 16 utakmica ostvarili čak 12 pobeda. Sada će u grupi A igrati protiv Uniksa, Huventuda, Venecije, Bahčašehira i Burga.\nOno što je sigurno, prema rečima predsednika KK Partizan Ostoje Mijailovića, jeste da petorica igrača koja su izabrana od strane navijača sigurno neće napustiti Humsku.\nVIDEO: KK Partizan početak sezone 2019/2020


srbijasport.net - Vesti - Rukomet - Završen drugi Letnji Kup Novog Beograda\nUtorak, 22.05.2018 03:58\n01.07.2017 Administrator 715\nDrugi rukometni turnir „Letnji Kup Novog Beograda“ završen je spektakularnim finalnim utakmicama u novobeogradskoj Hali Sportova. 66 timova iz 6 zemalja takmičilo se u tri uzrasne kategorije kod dečaka i devojčica. Posle tri dana takmičenja, 194 utakmice, 5.827 postignutih golova spuštena je zavesa na najbolje organizovan turnir u Srbiji u poslednje vreme. Organizator turnira „RK Novi Beograd“ se potrudio da svaki detalj u organizaciji turnira bude na najvišem mogućem nivou.\nOsvajači medalja kod najmlađih devojčica su prvoplasirani Taurunum, drugoplasirani Novi Beograd i trećeplasirane devojčice iz RK Kosmaj. Kod dečaka 2005. zlato je pripalo RK Nova Pazova, druga je Rakovica a treći Beovožd. U kategroiji devojčice 2003. godište plasman je RK Bek, RK Kosmaj i ŽRK Kolubara. Potpuna dominacija izraelskih ekipa je viđena u kategoriji dečaka 2003. Tri prva mesta osvojile su ekipe gde je rukomet u velikoj ekspanziji: Makabi Dimona, Hapoel Kiriat Ono i trećeplasirani Savyon. Devojčice Voždovca 1955 su bile bolje u finalu od domaćina Novi Beograd u kategoriji 2001. godište, a treće mesto pripalo je ORK Loznica. Najstariji dečaci rođeni 2001. su imali najteži put do medalja. Čak 20 ekipa se takmičilo za trofeje, a na kraju Rukometno udruženje Dambo je bilo najuspešnije. Sinđelić je osvojio srebrnu medalju a domaćin Novi Beograd je trećeplasiran.\nFinalne utakmice u novobeogradskoj Hali Sportova je pratilo preko 1500 ljudi, a vrelu atmosferu, što zbog vrućine, a što zbog neizvesnih utakmica, dodatno je „podgrejala“ ritmička grupa Ritam svojim performansima.\nPehare, medalje, kao i dosta pojedinačnih priznanja i poklona najuspešnijima su uručili srpski reprezentativci Momir Ilić i Tamara Georgijev. Specijalni gost na ceremoniji zatvaranja bila je Ambasadorka Izraela Alona Fišer-Kam.\nTurnir je zatvorio Nikola Maksimović, idejni tvorac ovog projekta. Čestitao je najboljim ekipama i pojedincima i obećao još dosta noviteta za sledeće izdanje tunira koje će biti od 26-28.juna 2018. Godine.\nRukomet Muškarci Prva liga Centar Novi Beograd Srbija Grad Beograd Stari grad Beograd\nBudi sportista, budi human


Šta je potrebno za postavljanje solarnih panela na krovu zgrade? | Kamatica\nPočetna > vodic > Šta je potrebno za postavljanje solarnih panela na krovu zgrade?\nŠta je potrebno za postavljanje solarnih panela na krovu zgrade?\nTekst objavljen: 12.03.2021 15:55\nNedavna je navaljeno će građani već od leta moći da postanu proizvođači električne energije, ukoliko se odluče da instaliraju solarne panele. To će biti omogućeno usvajanjem novog Zakona o obnovljivim izvorima energije i izmena Zakona o energetskoj efikasnosti. Naime, uvedena je kvalifikacija prozjumera, odnosno proizvođača –potrošača\n-Zgrada bi trebalo da dobije dozvolu za gradnju (po članu 145. Zakona o planiranju i izgradnji za elektrane manje od 50kW) ili Građevinsku dozvolu. Trenutno, kada podnesete zahtev za uslove za projektovanje, izdaju se u proseku za tri meseca – kažu iza eKapiju iz S.O.K. doo iz Kraljeva, kompanije koja se bavi instalacijom solarnih panela i elektrana.\nNa pitanje šta bi sve podrazumevao sistem korišćenja solarne energije u višeporodičnoj stambenoj zgradi i koji tip solarnih panela je pogodan, iz komanije S.O.K. navode da sve zavisi od toga da li se energija koristi za zajedničke potrebe (lift, osvetljenje, zajedničke prostorije) ili za jednu stambenu jedinicu.\nIstakli su i da srpsko tržište nudi veliki broj fotonaponskih panela koji mogu da se postave tamo gde nije velika potreba za enegijom, ali da takođe postoji i ponuda za izgradnju elektrane koje mogu ozbiljno doprineti energetskoj nezavisnosti.\nU delu zaključka navode da je kapacitet električne energije koja se generiše na krovovima zgrada značajan, što donosi autonomiju zgradi u odnosu na čitav kompleks, te da je prednost krovova i sam prostor na koje je moguće postaviri fotonaponske panele.\n-pitanje sistema finansiranja– koliko se novca ulaže, koliki je stambeni objekat i koliko ima stanara - Član 66 Zakona o stanovanju i održavanju zgrada ("Sl. Glasnik RS" br. 104/2016 i 9/2020- dr. zakon).\n-pitanje saglasnost stanara i dobra volja za unapređenja EE na stambenom objektu- Izvod iz Zakona o stanovanju i održavanju zgrada, član 8: Nad zajedničkim delovima zgrade vlasnici posebnih delova zgrade imaju pravo zajedničke nedeljive svojine u skladu sa zakonom kojim se uređuju svojinsko-pravni odnosi .\n-pitanje budućeg održavanja uređaja za korišćenje OIE, cena, dostupnosti servisera(ovo uz zdravu konkurenciju može biti i pogodno);\n-pitanje korišćenja i prilaza zajedničkim prostorima zgrade i prostora za postavljanje fotonaponskih panela(krov i drugi prostori uz njega);\n-broj stanova/stanara i pitanje saglasnosti u okviru stambene zajednice(prethodno je potrebno stimulisati i propagirati ovaj vid korišćenja OIE u stanovanju);\n-pitanje koji su stambeni objekti najadekvatniji za postavljanje fotonaponskih panela po pitanju kriterijuma:finansiranja, broj članova stambene zajednice (konsenzus o pitanjima u okviru stambene zajednice lakše se postiže kada je broj članova zajednice manji) i prostornih uslova na krovu i samog položaja objekta.\nzoran rajković 23.04.2021 10:16\nkako bi to funkcionisalo za individualno domaćinstvo,sa postojećim objektima,potencijalne površine postavljana (ka južnoj strani).\nKoji su uslovi EPS-a,cena izgradnje(orjenticiona)...\nsolarna energija u Srbiji solarna energija novi beograd solarni paneli blok 29 solarni paneli na vrhu zgrade


SAOPŠTENJE/MMF i Srbija postigli dogovor na nivou tima o Instrumentu za koordinaciju politika – Balkanekspresrb.rs\nSAOPŠTENJE/MMF i Srbija postigli dogovor na nivou tima o Instrumentu za koordinaciju politika\nNa kraju posete Tima MMF, koji boravi u Beogradu od 11 do 13 juna, Džejms Rouf, vođa delegacije izdao je sledeće saopštenje:\n“Misija MMF-a je postigla dogovor na nivou tima sa vlastima Srbije, koji treba da odobri rukovodstvo i Izvršni odbor MMF-a, o makroekonomskim politikama i reformama koje treba da podrži PCI. PCI je novi instrument koji je MMF uveo tokom 2017. godine u cilju pružanja podrške zemljama kao što je Srbija, za koje bi bio koristan okvir politika predviđen programom MMF-a, ali kojima nije potrebna finansijska podrška MMF-a. Program podržan od strane PCI ima za cilj održanje makroekonomske i finansijske stabilnosti i ostvarivanje napretka u realizaciji ambicioznog plana strukturnih i institucionalnih reformi radi podsticanja brzog i inkluzivnog rasta, otvaranja novih radnih mesta i podizanja životnog standarda.\nMinistar finansija Siniša Mali izjavio je danas da će Zakon o penzijama biti potpuno, a ne fazno, ukinut do kraja godine. S MMF-om dogovoreno i povećanje plata u javnom sektoru.\n“Bila je ideja da idemo fazno, ali mi imamo dovoljno fiskalnog prostora da to u potpunosti uradimo ove godine”, izjavio je Mali.\nDogovoreno je da će biti povećane penzije za sve one penzionere koji nisu bili obuhvaćeni ovim Zakonom.\nKoliko će iznositi povećenje zarada zaposlenih u javnom sektoru znaće se u septembru, rekao je Mali na konferenciji za novinare u Vladi Srbije, povodom dogovora o novom aranžmanu Srbije sa MMF-om.\n“Pod ovim politikama, makroekonomski izgledi Srbije su i dalje dobri. Rast je dostigao 4,6 procenata međugodišnje u prvom kvartalu, i očekuje se da će dostići najmanje 3,5 procenta u ovoj godini. Inflacija je i dalje niska i procenjuje se da će biti oko 2 procenta do kraja 2018. godine, zahvaljujući podršci odgovarajuće monetarne politike Narodne banke Srbije.\n“Fiskalna politika pod okriljem PCI ima za cilj očuvanje pozitivnih rezultata koje nije bilo lako postići, u cilju obezbeđenja stabilne silazne putanje javnog duga, uz pružanje podrške bržem održivom rastu. Očekujemo da će javne finansije i ove godine zabeležiti suficit. Od 2019. godine pa nadalje, cilj programa je nizak ukupni deficit, što bi dovelo do smanjenja javnog duga na nivo ispod 50 procenata BDP-a do kraja programa i obezbedilo bi prostor za povećanje kapitalne potrošnje, kao i za određena targetirana smanjenja poreskog opterećenja privrede i rada. Takođe bi omogućilo ukidanje privremenih smanjenja penzija iz vremena krize, kao i prelazak na novi sistem zarada u javnom sektoru, uz obezbeđenje da ne poraste udeo mase penzija i plata u BDP-u.\n“Program će podržati sveobuhvatan paket reformi državne uprave. Završetak reformi sistema zapošljavanja i zarada biće od ključne važnosti za unapređenje efikasnosti javnih službi i obuzdavanje tekuće potrošnje. Bolji okviri za upravljanje javnim investicijama će uticati na bolje izvršenje i smanjenje nedostataka u javnoj infrastrukturi. Reforma poreske administracije će pomoći da se poveća efikasnost naplate poreza i unapredi poslovna klima. Jačanje fiskalnih pravila će obezbediti održivost budžetske politike na srednji rok.\n“Postojeći okvir za targetiranje inflacije je i dalje odgovarajući u smislu održavanja stabilne inflacije i apsorpcije eksternih šokova. PCI ima za cilj dalje jačanje koordinacije sa Upravom za javni dug u svrhu upravljanja likvidnošću i promovisanje dinarizacije. Reforme nadzora i regulacije u finansijskom sektoru fokusiraće se na unapređenje otpornosti, puno usklađivanje sa standardima EU i završetak reformi državnih finansijskih institucija. PCI će takođe podržati vlasti Srbije u naporima da se pozabave utvrđenim slabostima okvira za sprečavanje pranja novca i finansiranja terorizma.\n“Primena sveobuhvatnog paketa strukturnih i institucionalnih reformi ima za cilj unapređenje poslovnog okruženja radi pružanja podrške bržem privrednom rastu predvođenom privatnim sektorom. Prioriteti u pogledu politike uključuju borbu protiv sive ekonomije, dalje povećanje učešća u radnoj snazi, reformisanje ili iznalaženje trajnog rešenja za javna i državna preduzeća, i unapređenje kvaliteta i transparentnosti državne statistike.\n“Misija se zahvaljuje vlastima Srbije na gostoprimstvu i tesnoj saradnji.”(Press MMF)♦\nKOM KAMP/Decenija dobrog provoda u kompjuterskom dečjem kampu


Bird on a Wire: Leonard Cohen - www.samoozena.com\nHome - Blog - Kulturna - Bird on a Wire: Leonard Cohen\nZa film Tonija Palmera, o turneji Leonarda Kohena po Evropi 1972, dugo se mislilo da je izgubljen. Zahvaljujući otkriću 294 rolne filma 2009. u jednom skladištu u Holivudu, dokumentarac je pronađen i digitalno restaurisan u punom sjaju.\nU filmu je zabeleženo 17 najvećih Koenovih pesama, emocionalno interpretiranih u vreme kada je bio na vrhuncu svoje slave. To je i svedočanstvo jedne muzičke turneje i slika utisaka o svemu onome što se desi tokom nastupa. Koen je 18. marta 1972. krenuo na turneju po Evropi, počevši u Dablinu a završivši u Jerusalimu 21. aprila. Nastupao je u 20 gradova, u Rojal Albert Holu u Londonu, Stokholmu, Amsterdamu, Kopenhagenu, Beču, Berlinu, Parizu…\nSnimajući ga dok peva, Palmerova kamera omogućava gledaocu da zaviri u dušu ovog jedinstvenog i zagonetnog umetnika. Film svedoči kako je specifičnim, jednostavnim stilom i jakim emocijama koje izbijaju iz svakog njegovog stiha Koen uspeo da postane jedan od najcenjenijih muzičkih umetnika 20. veka.\nFilm pruža dotad neviđeno “Koenovo lice, osvetljeno i uokvireno tako da izgleda kao renesansna slika”. Pored svedočanstva o jednoj od najintrigantnijih karijera u popularnoj muzici prošlog veka, “Ptica na žici” je i važan dokument o Evropi u ranim sedamdesetim godinama, kulturi tog vremena, novim idejama koje su se rađale, promenama koje su prethodile…\nbeldoksBird on a WireLeonard Cohen


Vesti Autor:N1 Beograd23. apr. 202110:52 > 10:542 komentara\nSpecijalista pedijatrije prof. dr Jelena Vojinović izjavila je da je zbog izazova koje je donela pandemija koronovirusa zabeležen značajan pad u obuhvatu redovno vakcinisane dece, posebno u delu MMR vakcine. Predsednik Udruženja za javno zdravlje Srbije dr Dragoslav Popović kaže da je neophodna hitna društvena akcija što se redovne vakcinacije dece tiče, jer za "male boginje nemamo vremena i mora se reagovati odmah".\n„Obuhvat redovnom vakcinacijom se značajno smanjio u poređenju sa zadatim ciljevima, posebno u delu MMR vakcine. Očekujemo u ovoj Nedelji vakcinacije zvanične poslednje podatke iz Batuta, ali ono što smo zabeležili za prošlu godinu je pad od 30 do 40 posto“, rekla je Vojinović i dodala da su podaci različiti u različitim delovima Srbije.\nOna je naglasila da bi taj bedem zaštite dece trebalo da bude na oko 90 odsto, a da smo u proseku trenutno na oko 50 – 60 odsto vakcinisane dece.\n„Svi se danas plaše kovida, a onda se stiče utisak da smo zaboravili koliko je važno zaštititi decu od starih poznatih neprijatelja kao što su morbili i slično“, rekla je dr Vojinović i dodala da je već u regionu zabeležena pojava morbila na par mesta.\nOna je naglasila da je neophodna hitna akcija da ne bi došli u situaciju da ponovo doživimo 2017.godinu i epidemiju malih boginja kada se sva deca vrate u kolektive.\nDr Dragoslav Popović ističe za N1 da su u pitanju alarmantni podaci, možda ne za druge vakcine, ali da je zaštita dece od malih boginja prioritet jer je u pitanju jedna od bolesti koja će „iskoristiti svaku priliku da se ponovo pojavi među nama“.\nOn je naglasio da neophodna hitna društvena akcija jer za „male boginje nemamo vremena i mora se reagovati odmah“.\n„Nama treba 95 obuhvat vakcinisane dece protiv morbila da bi imali kolektivni imunitet dece i da bi bili sigurni da nećemo imati epidemiju“, rekao je dr Popović.\nOn je naglasio da se ne sme dozvoliti ponovo epidemija kao 2017. godine i da je tada zabeleženo 14 smrtnih slučajeva, što je apsolutno nedospustivo.\nDr Vojinović objašnjava i da su tokom pandemije koronavirusa nažalost postojale zablude kod roditelja i strah da kontakt s kovidom menja i slabi imunitet deteta te da zato treba odložiti vakcinu. Roditelji su se, ističe, pitali i da li će, kada dete dobije redovnu vakcinu i to uticati na njegov imunitet tokom pandemije.\n„Imamo dovoljno iskustva da osnažimo roditelje i pedijatre da treba da imaju racionalan pristup prema kovid infekciji i da kontakt sa kovid infekcijom ne znači da u nedogled treba odlagati vakcinaciju“, rekla je dr Vojinović.\nPopović ističe da je činjenica da na početku jeste bilo problema ali da postoji jasno upustvo da je vakcinacija dece bezbedna u uslovima pandemije, da smo i sve vreme imali vakcine, a da smo došlo do toga da je samo 60 posto vakcinisane dece.\nIstiče i da je neophodna mobilizacija zdravstvenih radnika i roditelja da se taj problem zatvori, da ne bismo imali još jednu epidemiju prvenstveno malih boginja. „Neću ni da spomenem, da ne baksuziram polio i nešto drugo. Sve su u pitanju teške, smrtonosne bolesti“, rekao je dr Popović.


Trener fudbalera Partizana Aleksandar Stanojević bio je zadovoljan izdanjem svog tima u pobedi protiv Napretka.\nPodsetimo, u prvom "prolećnom" kolu šampionata Srbije u fudbalu, Partizan je u Humskoj pobedio ekipu Napretka sa 3:0 (2:0) i tako se, bar na jedan dan, primakao na šest bodova zaostatka vodećoj Crvenoj zvezdi koja u nedelju gostuje Novom Pazaru.\n"Bila je sigurna pobeda, mislim da smo kontrolisali utakmicu sve vreme. Igrali smo periodično dobro, nismo bili u ritmu sve vreme. Zadovoljan sam. Prva utakmica, pobediti 3:0 uvek nezgodan Napredak... Mogu da bude zadovoljan", rekao je Stanojević posle meča za klupsku televiziju.\nMladi Nemanja Jović postigao debitantski gol za vođstvo Partizana, a Stanojević je istakao da mu je drago zbog toga.\n"Važnije od pogotka je to što je igrao dobro. Pravio je određene kretnje, bio je opasan po gol. Bio je disciplinovan, a drago mi je zbog njega što se upisao u strelce", rekao je trener crno-belih.\nVojvodina - TSC 0:1 (0:1)\nInđija - Čukarički 0:1 (0:1)\nMetalac - Radnički 1:1 (0:0)\nRadnik - Voždovac 1:1 (1:0)\nZlatibor - Spartak 1:1 (0:1)\nPartizan - Napredak 3:0 (2:0)\nN. Pazar - C. zvezda 13\nBačka - Mačva 15\nJavor - Mladost 15\nRad - Proleter 15\n1. C. zvezda 19 17 2 0 51:7 53\n2. Partizan 20 15 2 3 45:12 47\n3. Vojvodina 20 13 3 4 37:20 42\n4. Čukarički 20 11 5 4 38:16 37\n5. Spartak 20 10 4 6 37:24 34\n6. Proleter 19 9 5 5 17:15 32\n7. Radnički 20 9 4 7 20:20 31\n8. TSC 20 9 3 8 41:30 30\n9. Radnik 20 8 4 8 28:25 28\n10. Voždovac 20 8 4 8 33:33 28\n11. Metalac 20 6 8 6 24:30 26\n12. Mladost 19 7 5 7 20:31 26\n13. Javor 19 6 3 10 24:32 21\n14. N. Pazar 19 5 6 8 19:32 21\n15. Napredak 20 4 6 10 14:29 18\n16. Inđija 20 6 0 14 16:35 18\n17. Rad 19 5 1 13 15:35 16\n18. Zlatibor 20 4 4 12 14:34 16\n19. Mačva 19 4 2 13 11:32 14\n20. Bačka 19 2 5 12 15:27 11\nBIZARNO! PITBUL NAPAO direktora Lacija tokom šetnje! Albanac izvukao živu glavu, ali ne i njegov pas\n"PRIPREMAM SE OZBILJNO NA NJIHOV NAČIN IGRE" Stanojević oprezan pred Proleter: Ne volim da igram protiv ekipa koje su promenile trenere\n"Bili smo i fizički i psihički ISCRPLJENI" Stanojević ima razumevanje za tim, ali od igrača Partizana - jedno baš traži!\nKadeti Srbije bolji od Crne Gore na Memorijalu "Miljan Miljanić"\nKadetska reprezentacija Srbije savladala je vršnjake iz Crne Gore sa 3:0 u drugom kolu prvog Memorijala "milan Miljanić" i tako zauzeli prvu poziciju na tabeli.\nMLADOST BOLJA OD SPARTAKA Ludnica u Lučanima: Golovi postizani samo sa bele tačke, sudija u nadoknadi dosudio dva penala\nFudbaleri Mladosti su u Lučanima posle neverovatnog raspleta pobedili Spartak sa 2:1 u poslednjem meču 13. kola Superlige Srbije, a ovaj meč su obeležili penali, pošto su tri udarca izvedena sa bele tačke i posle njih su i postizani pogoci.\nOGLASILA SE I CRVENA ZVEZDA „Neka te anđeli čuvaju. Počivaj u miru, dečače”\nIsaija Pantić, 14-godišnji sin novinara Željka Pantića i veliki navijač Partizana, nažalost, posle duge i teške bolesti preminuo je ove nedelje.\nREŠENA MISTERIJA Antić isključen zbog psovanja sudije Obradovića\nIsključenje defanzivca Vojvodine Nikole Antića u 70. minutu derbija 33. kola Superlige izazvalo je burne reakcije posle utakmice koju je Zvezda dobila sa 2:0. Antić je, kako kažu upućeni, morao pre kraja na hlađenje zbog vređanja sudije Srđana Obradovića.\nSrnić za "Blic": Voleo bih da i brat dođe u Zvezdu\nSvi željno čekamo kvalifikacije za Ligu šampiona. Ući ćemo u elitu ako nas pogleda sreća, priča Slavoljub Srnić za „Blic“.


„UNHCR je u više navrata savetovao države da tražioce azila ne vraćaju u Srbiju zbog činjenice da je srpski sistem azila još uvek u fazi razvoja a naročito u ovakvoj situaciji kada smo suočeni sa ovako velikim brojem izbeglica“, rekla je Ljubimka Mitrović, pravnica u Odeljenju za pravnu zaštitu izbeglica u Predstavništvu UNHCR u Srbiji. Ona je rekla za Betu i portal EurAktiv Srbija da je to savetovano s obzirom na činjenicu da srpski sistem azila nije u stanju da sa izbori sa tolikim brojem izbeglica i obezbedi im odgovarajuću zaštitu. Ljubimka Mitrović je rekla da je vraćanje osoba iz neke zemlje u zemlju iz koje su direktno ušle, moguće na osnovu sporazuma o readmisiji, a da su Srbija i EU potpisale takav sporazuma 2007. godine. Ona je istakla da je postupak readmisije vrlo precizno definisan a da primena sporazuma zahteva saradnju obe zemlje kao i da treba imati u vidu kapacitete države kojoj se upućuju zahtevi za vraćanje migranata. Dodala je da je pre izbijanja izbegličke krize u Srbiju iz Mađarske vraćano oko 60 ljudi dnevno. Upitana po kojoj osnovi Mađari mogu masovnije da vraćaju izbeglice, pošto su ubrzali postupak utvrđivanja izbegličkog statusa, ona je rekla da se oni verovatno pozivaju na Sporazum o readmisiji, ali da je za njegovo sprovođenje neophodna saradnja obe strane. „Mađari se verovatno pozivaju na Sporazum o readmisiji ali da bi on mogao da se u praksi sprovede potrebno je da postoji saradnja obe strane i kapacitet zamoljene države da taj broj ljudi prihvati“, rekla je ona. Navela je da je, nakon ubrzavanja procedure u Mađarskoj, malom broju dozvoljen ulazak u tu zemlju, dok su neki vraćani nazad. Ponovila je da Mađarska ne bi trebalo da vraća tražioce azila u Srbiju s obzirom na njihov broj i kapacitete Srbije da im pruži adekvatnu zaštitu. Ljubimka Mitrović je rekla i da bi vraćanje tražilaca azila iz Mađarske u Grčku bilo moguće na osnovu takozvane Dablinske regulative ali da je to malo verovatno, s obzirom da se, kako je ocenila, ti evropski propisi očigledno ne primenujuju. Međunarodne obaveze Srbije u domenu pružanja zaštite izbeglicama, kako je navela, proističu pre svega iz Konvencije o statusu izbeglica ili Ženevske konvencije, donete 1951. godine pod okriljem Ujedinjenih nacija. Tom konvencijom, koju je potpisao veliki broj zemalja članica UN, a bivša Jugoslavija među prvim u takozvanom Istočnom bloku, definiše se pojam izbeglice, ali se ne propisuje sama procedura za utvrđivanje toga da li je neko izbeglica ili nije, rekla je ona. Kako je dodala, države nacionalnim propisima dalje definišu tu oblast, a sada u Srbiji procedura za utvrđivanje izbegličkog statusa u Srbiji, kao i prava i obaveze tražilaca azila i izbeglica, uređeni su Zakonom o azilu, koji je stupio na snagu 2008. godine. Za proceduru utvrđivanja izbegličkog statusa nadležna je Kancelarija za azil u Ministarstvu unutrašnjih poslova Srbije, dok je Komesarijat za izbeglice i migracije nadležan za pitanje smeštaja tražilaca azila. Ljubimka Mitrović je rekla i da u EU postoji skup propisa, odnosno pravna tekovin koja vrlo jasno definiše oblast azila.


Objavljeno: 27.02.2020. 13:06h\nFudbalski klub Crvena zvezda pokreće projekat „Zvezda VIP Lounge“ koji će biti aktivan na svim prvenstvenim utakmicama Linglong Superlige Srbije. To je novo mesto okupljanja navijača crveno-belih koji imaju kupljenu kartu za VIP galeriju.\nPrvo druženje zakazano je već za nedelju kada je na programu Večiti derbi. Biće to mesto ispunjeno mnogim zanimljivim, zabavnim i sadržajnim programom. Gledaoci sa kupljenom kartom za VIP galeriju, kao i sponzori kluba sa mestima za istu ložu će moći da uživaju sve benefite koje će im ponuditi „Zvezdin VIP Lounge“.\nU VIP Lounge baru imaćete priliku da se družite sa domaćinima, legendama kluba kao i prvotimcima koji nisu na terenu. Takođe, biće organizovane nagradne igre u kojima možete pogađati tačan rezultat utakmice koja se taj dan bude igrala na stadionu “Rajko Mitić”, a pobednik će dobiti dres sa potpisima prvotimaca crveno-belih. U „Zvezda VIP Lounge“ moći ćete da se okrepite posluženjem u vidu hrane i pića.\nFK Crvena zvezdaVIP GalerijaZvezda VIP LoungeVečiti derbiStadion Rajko Mitić


Bolja Tuzla | Dogovor o načinu podrške sportu TK\nS ciljem pružanja podrške sportskim organizacijama sa područja Tuzlanskog kantona uposebnim okolnostima izazvanim pandemijom korona virusa Ministarstvo za kulturu, sport i mlade Tuzlanskog kantona danas je organizovalo sastanak sa predstavnicima sportskih saveza gradova i općina Tuzlanskog kantona, Sportskog saveza Tuzlanskog kantona i Sportskog saveza osoba sa invaliditetom Tuzlanskog kantona.\nOdržan uz poštivanje preporuka Kantonalne uprave civilne zaštite o pridržavanju propisanih higijensko-epidemioloških mjera, sastanak je bio prilika za sagledavanje trenutnog stanja u oblasti sporta na području Tuzlanskog kantona teiznalaženja najboljeg rješenja za pomoć sportskim organizacijama.\n„Sport je i prije bio u teškoj situaciji ali zaleđivanjem aktivnosti, neodržavanjem lige, padom privrednih aktivnosti i padom finansijskih sredstava koje su dobijali od sponzora, sport se našao u još težoj situaciji. Vlada TK svjesna je važnosti sporta te je nakon rebalansa budžeta, kazao je ministar Mićanović, jedna od vlada koja je najmanje smanjilapozicije za sport. Ove je godine za subvencioniranje sportskih aktivnosti predviđeno 705 000 KM.“ To su, prema riječima ministra Mićanovića, nedostatna sredstva ali ipak veća nego prethodne godine.


Press Online :: Džet set :: Upravni odbor RTS-a od SOKOJ-a traži cenovnik\nUpravni odbor RTS-a od SOKOJ-a traži cenovnik\nUpravni odbor RTS-a pozvao je danas SOKOJ da "konačno donese jasan i nedvosmislen tarifnik na osnovu koga od radio i televizijskih emitera naplaćuje naknadu za korišćenje autorskih i srodnih prava", a od nadležnih organa zatražio da preispitaju rad SOKOJ-a\nSOKOJ mora da prestane sa zloupotrebom zakona na osnovu koga ima pravo naplate naknade za korišćenje autorskih prava i da prestane sa pretnjama emiterima koji žele uvođenje reda u ovu oblast, navedeno je u saopštenju koje je potpisao predsednik UO akademik Nikša Stipčević.\nPo oceni UO, SOKOJ potpuno svojevoljno i bez ikakvih kriterijuma određuje iznose za plaćanje.\n"Rukovodstvo RTS-a već više od godinu dana pokušava da privoli čelnike SOKOJ-a da objasne kako u jednom mesecu naknada može da iznosi jedan milion dinara, a već u narednom preko pet miliona dinara i da konačno formiraju jasne kriterijume za naplatu. Podsećamo da su RTS i svi nacionalni TV emiteri uputili Savetu RRA inicijativu za konačno regulisanje naplate naknade za korišćenje autorskih prava", navedeno je u saopštenju.\nUpravni odbor je ocenio da autorska prava ne smeju da budu predmet pijačnog pogađanja. "Negativna iskustva brojnih emitera i autora sa SOKOJ-em, očigledno govore da rad ove organizacije nije transparentan, već da su potpuno proizvoljni iznosi koje SOKOJ naplaćuje od emitera, ali i oni koje treba da isplati autorima. RTS želi da se zaštite ne samo interesi emitera, već i interesi autora, a to neće biti moguće dok SOKOJ radi šta hoće", saopštio je UO.\nOn je pozvao nadležne državne organe da što hitnije preispitaju rad SOKOJ-a i zaustave samovolju rukovodstva te organizacije jer ono, kako je navedeno, uzurpira prava autora, a ne emiteri.


Dragan Pešmalbek je zvaničnim dopisom od strane Evropske rukometne federacije dobio potvrdu nastupa za selekciju Srbije i biće u prilici da se stavi na raspolaganje selektoru Toniju Đeroni za predstojeći EHF EURO.\nNekadašnji juniorski reprezentativac Francuske, odlučio se da ponese nacionalni dres Srbije u seniorskoj selekciji, pa nakon rešavanja svih administrativnih poslova prepreka više nema – Dragan Pešmalbek je novi seniorski reprezentativac Srbije.\nPešmalbek se tokom ovogodišnjeg junskog okupljanja reprezentacije pridružio ekipi i debitovao u dresu Srbije na prijateljskim susretima sa Severnom Makedonijom u Nišu, kada je istakao zadovoljstvo zbog dobrog prijema u timu i još više zbog činjenice što je zaigrao za Srbiju.\nPivotmen Nanta u aktuelnom klubu za saigrača ima Milana Milića, a nedavno je potpisao ugovor sa Vespremom u čijim su redovima Vladimir Cupara i Petar Nenadić, a sa klupe ga predvodi naš Momir Ilić.\nPodsetimo, Evropsko prvenstvo je na programu od 13. do 30. januara 2022. godine u Mađarskoj i Slovačkoj, a reprezentacija Srbije će na Evropskom prvenstvu igrati u grupi C u Segedinu sa selekcijama Hrvatske, Francuske i Ukrajine.\nVideo: Atraktivna Kristina poznata po aferi sa Ronaldom\nAtraktivna Kristina poznata po aferi sa Ronaldom\nNesvakidašnja slika dolazi nam iz Južne Amerike!


Bihać: Nezadovoljni migranti gađali policiju kamenjem, došlo do pucnjave Kako portal Biscani.net nezvanično saznaje, u migrantskom kampu Lipa nadomak Bihaća u večernjim satima je došlo do sukoba između migranata i policije Unsko-sanskog kantona.\n27. 08. 2020. u 08:06 Face.ba\nNaime, kako saznajemo, nezadovoljni migranti koji borave u ovome kampu i koji ne mogu u grad, gađali su policiju kamenjem. Kako je portal Avaz.ba prethodno objavio, iz MUP-a USK je potvrđeno da su migranti započeli sukob.\nPrema dosadašnjim informacijama, došlo je i do pucnjave u kojoj ima povrijeđenih osoba.\nPodsjećamo, posljednjih dana u Bihaću je došlo do nekoliko incidenata koje su izazvali migranti. Prvobitno je početkom sedmice zapaljen ponovo nekadašnji Dom penzionera u Bihaću, zatim je došlo do tuče i povreda među migrantima u centru grada, a nakon toga i do ozljeđivanja trojice migranata u neposrednoj blizini gradskog parka.\nPodsjećamo na intervju sa ministarom sigurnosti BiH Selmom Cikotićem:


Beograd će biti gazda PKB-a - Istinomer\n„Čekamo odluku republičke vlade da se preduzeća u društvenoj svojini prevedu u većinsko državno vlasništvo. Kada se to dogodi, razgovaraćemo da li da se PKB transformiše u gradsko preduzeće.“\nJoš 2008. beogradski gradonačelnik Dragan Đilas je insistirao na zaustavljanju privatizacije Poljoprivrednog kombinata „Beograd“.\n„Nismo dozvolili da se PKB privatizuje, jer tamo ima puno zemljišta. Stvarno neću da dozvolim da dođe neko i kupi za male pare to zemljište, sutra ga iz poljoprivrednog prevede u građevinsko, a grad se širi, ne možete ga zaustaviti, i zaradi na tome stotine miliona. To su neki resursi Beograda od kojih će Beograđani, i kada ja ne budem bio gradonačelnik, sutra razvijati svoj grad. To ne može niko da nam uzme.“\nSvedok, 24. 02. 2009. godine\n„Za Grad su sada prioritet PKB i PIK Zemun, jer su u pitanju hiljade i hiljade hektara zemljišta koje će u nekom trenutku vredeti milijarde.“\nVreme, 23. 04. 2009. godine\nĐilas je kasnije iznosio i konkretne planove za razvoj kombinata.\n„Naša ideja je da se i PKB, i PIK ‘Zemun’, i Voćarske plantaže u Grockoj objedine kao jedan sistem i da se revitalizuju.“\nKurir, 12. 05. 2009. godine\nPočetkom ove godine Đilas je govorio o znacima koji ukazuju na ostvarenje tog cilja.\n„Grad Beograd zainteresovan je da Poljoprivredni kombinat ‘Beograd’ postane gradsko preduzeće. Ima naznaka da je država spremna da nam dozvoli da PKB uvedemo u sistem gradskih preduzeća. Naša namera je da finansijski pomognemo oporavak ovog preduzeća i postavimo ga na zdrave noge.“\nDanas, 04. 02. 2010. godine\nA onda su 17. maja zamisao gradonačelnika podržali i odbornici prestoničkog parlamenta, koji su usvojili informaciju o potrebi prenosa nadležnosti nad „PKB korporacijom“ sa republike na grad.\nKonačna odluka doneta je poslednjeg dana maja, kada su Vlada Srbije i Grad Beograd potpisali ugovor o prenosu vlasništva nad PKB-om, sa države na Beograd.\n„Grad će pomoći PKB da stane na noge. Prenos vlasništva omogućiće da više od 2.000 ljudi u toj kompaniji nastaviti da radi i zarađuje plate. Beograd ima nameru da na sličan način preuzme PIK ‘Zemun’ i preduzeće Voćarske plantaže u Grockoj.“\nBeta, 31. 05. 2010. godine\nZbog toga, Istinomer izjavu gradonačelnika Đilasa ocenjuje kao ispunjeno obećanje.\nprivatizacija Beograd PKB prehrambena industrija gradska preduzeća


Seks s kondomom ne znači manji užitak – Balkan Life\nSeks s kondomom ne znači manji užitak\nAutor Dragan 8. maja 2013., 00:00 2k pregleda 150 glasova\nDokazano je! Muškarci nemaju problema s održavanjem erekcije prilikom navlačenja kondoma, a seks s kondomom ocenjen je kao jednako uzbudljiv i prijatan kao i onaj bez njega!\nŽene i muškarci podjednako uživaju u seksu sa kondomima ili bez njih, navodi nova studija koju prenosi „Mail Online“.\nAnaliza upitnika o seksualnim navikama koji su popunjavali muškaraci i žene između 18 i 59 godina otkrila je da anketirani smatraju siguran seks vrlo uzbudljivim i prijatnim, a istu je ocenu dobio nezaštićeni seks.\nDoktorka Debi Herbenik sa Univerziteta u Indijani, koja je vodila istraživanje, izjavila je da je važno da parovi zajedno donose odluke o tome koju će vrstu zaštite koristiti, kao i da su to odluke koje povećavaju sigurnost i zadovoljstvo seksualnih iskustava.\nOva studija je takođe pokazala da muškarcima nije teško da održe erekciju prilikom stavljanja kondoma.\nDoktorka Herbenik dodaje da će istraživanje pomoći u formiranju ciljanih zdravstvenih poruka u borbi protiv polno prenosivih infekcija, HIV-a i neželjenih trudnoća.\n“Moramo shvatiti kako ljudi donose odluke o proizvodima koje koriste i kako ti proizvodi doprinose sigurnosti i ugodnosti njihovih seksualnih iskustava. Ovo je posebno važno jer se proizvodi stalno razvijaju”, zaključuje Herbenik.\nTokom prošle godine u Srbiji je registrovano 21 odsto više polno prenosivih bolesti u odnosu na 2011. godinu, a najviše je obolelih od polne hlamidijaze.\nNedavno je otkrivena i nova vrstu gonoreje koja nosi oznaku HO41 i veoma je otporna na lekove, uključujući i antibiotike.


“Telekom jači nego ikad i vredi više nego ikad” – Bankar.rs\nHome/ANALIZE/“Telekom jači nego ikad i vredi više nego ikad”\n“Telekom jači nego ikad i vredi više nego ikad”\n“Telekom je jači nego ikad i vredi više nego ikad”, izjavio je generalni direktor Telekoma Srbija Vladimir Lučić.\n“Ne postoji ništa što može da se desi u narednih 10 godina što može da uzdrma naše poslovanje”, kazao je juče Lučić.\n“Mi ćemo biti lideri u telekomunikacionim uslugama i u Srbiji, i u regionu”, rekao je Lučić na Pinku.\nKomentarišući uspehe koje je u 2021. godini ostvario Telekom Srbija, posebno sa stanovištva rivalstva sa Junajted grupom, Lučić je rekao da Junajted grupa “ne plaća samo određene analitičare, političare i radnike u našoj firmi da iznose neke informacije koje bi oni koristili”, već i desetine milione evra kojima plaća razne lobiste, agencije po svetu, advokatske kancelarije i međunarodne detektivske agencije sa ciljem da unize Telekom na međunarodnom nivou”.\nLučić tvrdi da Junajted grupa na taj način pokušava da spreči određenu finansijsku instituciju da sa Telekomom Srbija napravi aranžman ili probaju da ubede nekog od nosilaca sportskih prava da sa Telekomom Srbija raskine ugovor.\n“Faktički se sada vidi koliko se sve otkrilo. Uzrok čitavog sukoba bio je što je igrom raznih političkih igara i situacija u Srbiji od 2001. godine i pasivnosti Telekoma, bila jedna paradoksalna situacija. Telekom je dao u početku gotovo simboličnu cenu svojoj konkurenciji da koristi infrastrukturu, pre svega SBB-u i drugim kablovicima i oni su, koristeći potpuno ilegalno u početku infrasturkturu Telekolma elektroprivrede izradili mrežu. Ono što je bilo najgore, Telekom uopšte nije puštao te servise”, rekao je Lučić.\nKako je dodao, oni nisu ni prikazivali pravi broj korisnika Poreskoj upravi, pa je, kako navodi, bilo elementarne utaje poreza.\nLučić je dodao da su kablovski operateri zauzeli tržište i napravili kartelsko udruženje, gde je SBB kao lider tog kartelskog udruženja napravio niz kanala.\n“Mi smo došli u situaciju da 2018. godine da imamo manje od jedan odsto tržišnog učešća u Beogradu, Novom Sadu, Nišu i Kragujevcu, a SBB je svake godine kupovao po nekog kablovskog operatera i dodatno se širio, i da nam je tržište bilo dosta slabo. Mi bismo, da smo nastavili tako, nestali iz fiksne telefonije”, naveo je Lučić.\nMeđutim, kako je dodao, Telekom Srbija je onda napravio novi pravac razvoja, ali su tada krenuli i napadi.\n“Mi smo od ove godine lideri u televizijskom tržištu. Imamo preko milion korisnika i to akvizicijom kablovskih operatera, izgradnjom optičke mreže i ulaganjem u sadržaj”, naglasio je Lučić.\nOn je dodao da je Telekom Srbija počeo da uzima korisnike konkurenciji.\n“Oni su prvo krenuli na našu kompaniju, prvo medijski, pa zatim i medijsko-politički, a onda i lobistički. Svi ti pokušaji slabo uspevaju jer je istina jedna. Bilo koji analitičar sa strane, koji bi pogledao sve što smo uradili, video bi da je to u skladu sa međunarodnim trendom”, naveo je Lučić.\nOn je dodao da kada je Telekom Srbija spojio kablovske operatere i sve konsolidovao 2021. godine, povećao je prihod u odnosu na 2018. godinu za 21 odsto.\n“Mi smo postavili Telekom kao broj jedan u svim uslugama i napravili ga izuzetno finansijski jakim”, poručio je Lučić.\nOn je dodao da mu je žao što političari iz opoticije nisu pozdravili to što će Evropska investiciona banka obezbediti kredit u iznosu od 70 miliona evra Telekomu Srbija za uvođenje 5G telekomunikacione mreže i proširenje postojeće 4G mreže širom Srbije jer je to, kako je naglasio, prvi ugovor Evropske investicione banke tolikog iznosa sa nekim telekomunikacionim operaterom Zapadnog Balkana.\n“On je napravljen za razvoj novih usluga”, naglasio je Lučić.\nOn je dodao da je Telekom uradio optičku mrežu za milion korisnika, izgradio, kako je naveo, najjaču mobilnu mrežu i postao lider u sadržaju zahvaljujući dobrim menadžerima sa dobrom kontrolom.\n“Zato finansijske institucije i banke i dalje veruju Telekomu i zato će Telekom nastaviti da ulaže u dalji razvoj”, poručio je Lučić.\nOcenio je da njihova konkurencija smatra da ima nekoliko meseci da destablizuje Telekom i ubedi Premijer ligu da ne ide sa Telekomom.\nOn je naglasio da je Telekom, međutim, potpisivanjem nekoliko ugovora pokazao suprotno.\n“Svi nosioci prava od Lige šampiona, Lige Evrope, španske lige, francuske lige, pa i Premijer lige i serije A, sve te lige smo dobili transparentnim tenderima, a i oni koji nisu bili s nama, kao španska liga, tek su videli našu jačinu i kako mi bolje promovišemo lige kada je to na Areni”, naveo je Lučić.\nNa optužbe potpredsednice Stranke slobode i pravde Marinike Tepić da je Telekom ispumpavao novac iz crnogorske kćerke firme MTS-a, Lučić je rekao da je ponosan na kćerku firmu u Crnoj Gori jer je to prva firma gde su krenuli kao startap.\n“Mi smo u Crnoj Gori krenuli od nule i to u konkurenciji Dojče telekoma, Telenora i SBB-a, i došli smo u lidersku poziciju. To je jedini primer u Evropi, a i u svetu, da neki operater koji krenuo od nule na tržištu, dođe do broja jedan”, poručio je Lučić.\nTelekom Srbija Vladimir Lučić\nCeo turistički kompleks ide na doboš: 14 objekata i parcele veće od devet hektara za 44 miliona\nTržište nekretnina u Srbiji očekuje još veće cene


Opozicija nezadovoljna zbog dvomesečne pauze\nBeta\t 25. septembra 2015. 14:25\nPoslanici opozicije u Skupštini Srbije izrazili su danas, prvog dana rada parlamenta posle letnje pauze, nezadovoljstvo zbog dvomesečene pauze u parlamentudok važni zakoni čekaju na usvajanje, kao i što sednica nije počela juče.\nNa tu primedbu im je iz vladajućeg bloka odgovoreno da su poslanici vladajućih stranaka u vreme letnje pauze radili u skupštinskim odborima i da se “nisu brčkali na Brionima”.\nPoslanik opozicionog Pokreta za preokret Janko Veselinović protestvovao je i zbog toga što prva sednica nakon letnje pauze nije održana juče, poslednjeg četvrtka u mesecu, kako bi poslanici postavljali pitanja Vladi Srbije, dok je poslanik Nove stranke Vladimir Pavićević negodovao što parlament nije zasedao dva meseca.\nVeselinović je predsednicu Skupštine Srbije Maju Gojković upitao zašto nije zakazala sednicu za juče, na šta mu je ona odgovorila da, prema Poslovniku, sednice u periodu vanrednog zasedanja mogu biti zakazane samo na inicijativu Vlade Srbije ili najmanje 84 poslanika.\nVeselinović je istakao da bi tražio posebnu sednicu parlamenta o izbegličkoj krizi, koja je počela da nanosi štetu građanima Srbije.\nNa Pavićevićevo pitanje zašto Skupština nije radila dva meseca, budući da u proceduri “čuče” mnogobrojni predlozi zakona, Gojkovićeva je odgovorila da zahtev poslanika ili Vlade Srbije određuje vreme kada će se parlament sastati za vreme vanrednog zasedanja.\nPoslanik vladajuće Srpske napredne stranke (SNS) Marjan Rističević je poručio opozicionim poslanicima da sednice parlamenta nisu jedina obaveza poslanika.\n“Nismo se brčkali na Brionima, imali smo sednice odbora i predano smo radili”, rekao je Rističević.\nŠef Poslaničke grupe vladajuće SNS Zoran Babić podržao je odluku Vlade Srbije i predsednice parlamenta da juče ne zakazuje sednicu, na dan velikog praznika gradjana muslimanske veroispovesti – Kurban bajrama.\nPoslanici na prvoj sednici posle letnje pauze, 17. vanrednoj u ovoj godini, razmatraju izmene zakona o PDV, o republičkim administrativnim taksama, o hipoteci, kao i Predlogu zakona o potvrđivanju okvirnog sporazuma o zajmu izmedju Srbije i Banke za razvoj Saveta Evrope.